
PERSONER 


Morten  Høj,  Boelsmand 
ANE,  hans  Kone 
Gunnar,  deres  Søn,  Student 
Iversen,  Sognepræst 
PETRA,  hans  Datter 
Moller,  Skolelærer 

Handlingen    foregaar  i  Vestjylland    en  Lørdag  og  en  Søndag 
ved  Midsommertid. 


FØRSTE    AKT 


En  vestjysk  Bondestue.  Det  lave  Bjælkeloft  er  ligesom  de 
smaa  Vinduer  og  de  sammenpløjede  Døre  malet  blaat.  Det 
store,  firkantede  Bord  og  Bænken  under  de  smaa  Vinduer  i 
Baggrunden  er  rødbrunt.  Paa  Væggene  stærkt  kolorerede, 
bibelske  Billeder.  Et  Sted  findes  ved  Siden  af  hinanden  to 
Exemplarer  af  det  samme  Billede  aldeles  ens  indrammede. 
Et  andet  Sted  hænger  et  Begravelsesdigt,  prentet  og  med 
primitive  Randtegninger.  Møblementet  er  yderst  tarveligt, 
et  stort  Fyrretræs  Bord,  en  fast  Bænk  med  Rygstød  langs 
Væggen  og  et  Par  Køkkenstole,  som  Malingen  næsten  helt 
er  skuret  af,  udgør  Bohavet.  Væggene  ere  hvidkalkede.  Til 
højre  i  Forgrunden  Dør  til  Entreen,  i  Baggrunden  til  Køk- 
kenet.    Til  venstre  til  Dagligstuen. 

Morten    Hoj    sidder  ved    Bordet    og   ryger  af  en  kort  Pibe.     Han  er  lille 

og  skraaskuldret.     Ane    staar  ved    Køkkendøren.      Hendes  Udtryk  er  som 

stivnet  i  barnlig  Uudviklethed ;  men  hun  er  ret  kon  og  ikke  ugratios. 

Ane 
A  tøkkes    ligfram    ett,    a  ret    æ  te  nod  i  Daw. 
A  æ  saa  beklemt. 

Morten 
De  æ  ett  saa  sær,    bett  Ane.     Nej,    de    æ    ett. 
De  æ  jo  en  stuer  Glee  for  wos  tow  gamle. 

Ane 
Ja  Vorherr  haa  won  gue  we  wos. 

Morten 
De  haa  han.     Ja,  de  haa  han. 

Ane 
Om   Gud  nu  vil   gi    me    den    Lykk    aa    si  ham 
po  en  Præjkstuel. 

Morten 
Dæ   komme    han    nok,    Ane,    dæ    komme   han 
nok.     Ja,  han  gjø,   dæ    komme    han    nok.      Næ  han 
foest  haa  tawn  hans  Examel. 

Ane 

Aa  Josse  dow,    te    vi    tow    fatte  Minnesker  sku 
faa  saan  en  stuer  lærd   Søhn. 

Morten 
Ja,  a  tinke  po  et  Daw  aa  Næt.     Ja  a  gjø,     A 
tinke    po   et  Daw    aa   Næt.     Gud    haa  lagt   si  Wel- 
signels  te  wo   Arbed.     Vi    maa   væh    ham    saa   tak- 
nemmele. 

Ane 
Ja,  Muoten,     for   de   haa    won    strenng    manne 
Gaang. 

Morten 
De    haa    et.     Ja.     For    du   had    ett   nød,    aa   a 


had   ett   nød.     Aa    saan    en    bette  Sted,  ikkuns  sejs 
Køer.     Aa  dæ  sku  jo  møj  te. 

Ane 

Jøsse  ja,  huo  de  koste  aa  blyw  Præjst. 

Morten 
A   haa    manne  Gaang   ett   ku    begryw,    huo   vi 
sku  faa  aal  dem  Pæng  fræ.     Nej  a  haa  ett. 

Ane 
Men  Vorherre,  han  ka  het  po  Roe. 

Morten 
De  ka  han,  læ  wos  aalle  glem  de.    De  ka  han. 

Ane 
Monstrow  han  ett  æ  voxet  nød? 

Morten 
Hvem?     Naa  Gunnar! 

Ane 
Trowr  du  ett,    te   han    æ    bløwn   en  bette  Kon 
støer. 

Morten 
Nej,    han    voxer    ett    mier,    han    æ   jo   øwer   si 
Voxoer.    Ja,  han  æ.    Han  æ  øwer  si  Voxoer.     Han 
blywr  snaar  firaatyw  Oer. 

Ane 

Han  æ  firaatyw  te  Høest. 


Morten 
Dæ  ka  du  si,  han  æ  firaatyw  te  Høst.     De  æ 
han.     Me  Guds  Hjælp  saa  æ  han  firaatyw  te  Høst. 

Ane 

A  ka  da  howw,  te  han  kom  saa   møj  ubelejle. 
For  vi  sku  ligh  te  aa  kyhr  æ  Row  i  æ  Hus. 

Morten 
Jov,  de   æ  møj   rele.     A  had  kyhrt  en  fi — fem 
Las.     Kahænsæ  de  va  sejs.    De  ka  a  nu  ett  howw. 
For  saa  maatt    a  te   aa    spænn  fræ.     Jov,  de  va  de 
Gaang. 

Ane 
Aa  Jøsse  ja,  de  æ  manne  Oer  sihn. 

Morten 
Ja,  de  æ    manne  Oer    sihn.     De  æ  ed.     De  æ 
manne  Oer  sihn. 

Ane 
Nej,    a    ka   ligfram    ett   sedde  stille  i  Daw.     A 
haa  da  saan  Beklemmels  i  mi  hiel  Krop. 

Hun  gaar 

Pastor  Iversen  og  hans  Datter,  Petra,  kommer.  Han  er  stærkt  rød  i 
Ansigtet,  som  om  han  var  meget  varm,  er  næsten  helt  skaldet  og  har 
tyndt,  lysegult  Skæg,  der  sidder  i  et  Par  smaa  Totter  paa  Hagen  og  Kin- 
er  tarvelig  klædt,  med  store  Vandstøvler  trukket  uden  om  Buxerne, 
ingen  Flipper,  men  i  Stedet  et  fedtet  Silketørklæde  om  Halsen.  Ogsaa 
hun  er  meget  tarvelig  klædt,  og  hendes  Haar  er  glat  nedkæmmet 

Iversen 
God  Dag,  Morten  Høj.    Naa,  I  er  ikke  videre? 

Morten 

rejser  sig  og  rækker  ham   Haanden 

Walkommen ! 


5 

Iversen 
Tak,  Morten  Høj,  Tak. 

Morten 

til  Petra 

Walkommen ! 

Petra 
Tak. 

Iversen 
Han  kan  vel  snart  være  her? 

Morten 
Jov,  nu  æ  dæ  ett  saa  møj   lænng   te.     Nej    dæ 
æ  ett.     Nu  æ  dæ  ett  saa  møj  lænng  te. 

Iversen 
Ja  Ventetiden  er  lang.     Det  er  den  i  det  hele 
taget    altid,    synes    jeg.     Petra    har    saamæn    ogsaa 
haft  ondt  ved  at  faa  Dagen  til  at  gaa. 

Petra 
Saa? 

Iversen 
Ja,  det  er  jo  en  rimelig  Ting.      Det  finder  jeg 
virkelig.     At    Dagen    bliver    lang,    naar   man    venter 
paa  sin  Kæreste.     Det    er  jo   ganske  naturligt.     Ja, 
synes  Morten  Høj  ikke  ogsaa?     Hvad? 

Morten 
Jov. 

Iversen 

Der  er  jo  længe    imellem,  at  de  ser  hinanden. 


Og  denne   Kærlighed   pr.    Brev,    den    kan   jo    være 
god  nok.     Men  den  smager  alligevel  lidt  tørt. 

Petra 

vridsende 

Aa! 

Iversen 

Jo,  den  gør,  den  smager  tørt.  Det  er  ikke  for 
det,  jeg  troer  nok  i  det  hele  taget,  at  det  er  ganske 
sundt,  at  der  er  en  Brevtid. 

Morten 
Jov. 

Iversen 
En  Forlovelse   uden  Breve,    det  er  egentlig   en 
Uting.      Det   er  saadan    »Lieder  ohne  Worte«.      Ja 
det  forstaar  Morten  Høj  ikke.    Men  man  har  ogsaa 
godt  af  at  længes,  rigtig  godt,  troer  jeg. 

Morten 
Jov,  de  ka  godt  væh. 

Iversen 

sætter  sig 

Naa,  I  venter  ham  vel  med  Toget  nu? 

Morten 
Ja,    me    Guds    Hjælp,    saa   komme    han    mæ  æ 
Togh. 

Iversen 
Og  det  lader  jo  virkelig    til,    at    vi  faar  Glæde 
af    den    Dreng.     Det    lader    til    det.      Alting    tyder 
derpaa,  synes  jeg  da. 


Morten 

Jov,  han  æ  en  gue  Knejt,  de  æ  han.  De  haa 
han  aalti  won. 

Iversen 
I  er  nok  ogsaa  dygtig  stolte  af  ham? 

Morten 
De  maa  en  jo  ett  væh. 

Iversen 
Jo,    I    er   stolte   af  ham,    dygtig    stolte.      Ikke 
sandt?     Jo,  I  er.     Det  er  Forældre  altid. 

Morten 
Jen  æ  jo  ett  saa  gue,  som   en   gjahn  sku  væh. 

Iversen 

Det  er  Forældre  altid.  Og  det  er  jo  ogsaa 
rimeligt  nok.  Ja,  det  skal  vi  slet  ikke  skamme  os 
ved  at  tilstaa.  Især  naar  det  dog  i  det  hele  taget 
ser  ud  til,  at  vi  har  al  Grund  dertil.  For  menneske- 
lige Øjne  da. 

Morten 

Jov,   Gudskelov ! 

Iversen 

Ja,  jeg  vil  ikke  sige  til  at  være  stolte.  For 
det  har  Mennesker  aldrig  Grund  til. 

Morten 
Nej,  de  miene  a  og. 

Iversen 

Men  saa  til  at  være  glade.     Og  taknemmelige 

Morten 
Jov,  vi  æ  glaah  aa  taknemmele,    de  æ  vi.     Vi 
æ  glaah  aa  taknemmele. 

Iversen 
Ja,  det  er  i  det  hele  taget  rart  at  se  sine  Børn 
voxe. 

Morten 
Ja,  næ.  di   voxe  godt,  saa    æ    de  raar.     Næ  di 
voxe  godt. 

Iversen 

nikker 

Ja. 

Morten 
Dæ  æ  manne,  dæ  voxe  se   stuer,    aa   saa  voxe 
di  se  sjel  i  Elendihied. 

Iversen 
Ja,  det  har  Morten  Høj  Ret  i. 

Morten 
Saa   voxe   di    se   sjel   i   Elendihied.      Baad    for 
dem  sjel  aa  for  dje  Foræller. 

Iversen 
Ja,  desværre! 

Morten 
Kahænsæ  di    blywr  stuer   nok    i  Verdens  Øwn. 
Men  de  æ  ett  de,  de  komme   an    aa.    Nej  de  æ  ett. 
De  æ  ett  de,  de  komme  an  aa. 

Iversen 
Nej  det  er  sandt.    Vi  har  i  det  hele  taget  ikke 
altid  Glæde  af  vore  Børn. 


Morten 
Nej,  de  æ  ett  aalti.     De  æ  et  ett. 

Iversen 
Somme  Tider  kan  vi  have  baade  Sorg  og  Skam. 

Morten 
Aa   jov,    de    ka   nok   ski.     Ja    de   ka.      De  ka 
nok  ski. 

Iversen 
Jo,    jeg    forstaar    det    godt.     Jeg    har    virkelig 
heller  ikke  lutter  Glæde  af  mine  Børn. 

Morten 

ser  til  Petra 

A  mient,  te    æ    Præjst    had    ett   mier   ind    som 
den  saram. 

Iversen 
Nej,  ikke  legemlige  Børn. 

Petra 
Har  du  da  aandelige  Børn? 

Iversen 
Jeg  har  Sognebørn,    De  er  jo  dog  ogsaa  mine 
Børn. 

Morten 
Jov,  de  ka  en  wal  nok  sæj. 

Iversen 
Ja,  det  er  mine  Børn.    Jeg  skal  staa  til  Ansvar 
for  hver  eneste  Sjæl  i  Pastoratet.     Ja   det   skal  jeg. 


IO 


Morten 
Jov  aa  jov.     De  æ  jo  ett  saa  nem. 

Iversen 
Nej,  det  er  ikke  nemt.    Det  er  i  det  hele  taget 
ingen  nem  Stilling  at  være  Hyrde. 

Morten 
Nej,  de  ka  nok  væh. 

Iversen 
Ja,    Morten    Høj    kender    vel    nok    den    sidste 
Sorg? 

Morten 
De  trowr  a  ett. 

Iversen 
Hvad    for    noget!     Kender   I   ikke    den    sidste 
Sorg?     Har  I  virkelig  ikke  hørt  det?     Folk  taler  jo 
ikke  om  andet  i  hele  Sognet. 

Morten 
Ja,  Folk  de  taal  nu  om  saa  møj. 

Iversen 

Det    gør    de.      Men    her    er     ogsaa    noget    at 

snakke    om.     Det  er   ikke   bare  verdslig  Sladder  og 

Pjank.     Det  er  i  det  hele  taget  en  alvorlig  Sag.     I 

mine  Øjne  da.     Det   er  Skolelærer  Møller    heroppe. 

Morten 
A  haa  wal  hoer  en  bette  Kon.     Men  de  æ  nu 
saan  hva  P'olk  sæje,  de  ta  a  me  ett  saan  a. 

Iversen 
Jo,  nu  skal  det  være  Alvor.     Han    vil    virkelig 
skilles  fra  Konen. 

Morten 
Ih  saa! 

Petra 
Er  det  ikke  utroligt?     De  har  været  gift  i  tolv 
Aar. 

Iversen 
Ja,  at  tænke  sig  en  Skolelærer  og  Kirkesanger? 
Og  saa  en  som  han,    der   er  udgaaet  fra  et  af  vore 
troende  Seminarier? 

Morten 
Ih  saa! 

Iversen 
Ja,  jeg  finder  det  forfærdeligt. 

Petra 
Aa  han  skulde  have  Ris,  det  fortjente  han. 

Iversen 

Ja,  er   det   ikke    grueligt?     Ja   jeg  synes  det  er 

grueligt. 

Petra 

Og  saadan  en  skal  vejlede  Børnene! 

Iversen 
Ja,  og  saa  er  han  Kirkesanger.    Det  er  i  mine 
Øjne  det  værste,  at    han    er  Kirkesanger.     Men  det 
maa    ogsaa    ophøre.      Han    kan    ikke    være    Kirke- 
sanger efter  dette. 

Morten 
Nej,    de   æ    ingen   gue  Handtiering,  han  dæ  æ 
slawn  in  aa. 

Iversen 
Det    er    en    snavs    Haandtering,    Morten    Høj. 
Ja,  det  er  grimt.    Havde  det  endda  været  almindelig 
Usædelighed. 

Petra 
Siger  du  det? 

Iversen 
Ja,  det  siger  jeg. 

Petra 
Det  var  da  værre  endnu,  synes  jeg. 

Iversen 
Ikke  nær  saa  galt !     Ikke  nær ! 

Petra 
Men  Usædelighed,  det  er  da  Synd? 

Iversen 
Ja,  men  Synden  er  der  Tilgivelse  for.    Og  Op- 
rejsning.    Ikke  sandt?     Den   vilde   aldrig    give   saa- 
dan  Forargelse  i  Menigheden. 

Morten 
Saa  di  vil  saan  renn   fræ  hinaan.     Ih  saa! 

Iversen 
Alle  Mennesker  kan  synde.     Det   kan    selv   en 
Præst.     Mennesker  er  svage.     Det    er  vi  i  det  hele 

taget  allesammen,     Men  dette  her,  det  er  aabenbar 
Oprør  imod  Guds  Lov. 

Morten 
Di    ka    wal    nok    renn    fræ    hinaan.      De  ka  di. 
Men    di    ka    ett    renn    fræ  Vorherr,    de    ka    di  ett. 
Di    ka    ett   renn    fræ    Vorherr    illywl.       Aa    fræ    dje 
Samvittihied.     De  æ  ett  saan. 

Iversen 
Nej    det    kan    de   ikke.     Ja  jeg    har   nu    i  det 
hele  taget    længe  vidst,    at  det    stod    snavs    til   med 
hans  Salighedssag. 

Petra 
Hvor  kunde  du  vide  det? 

Iversen 
Naar    jeg    saadan    skal     bedømme    Mennesker, 
saa  hører  jeg  efter,  hvad  de  ikke  siger. 

Petra 
Hvad  de  ikke  siger? 

Iversen 

Hvad    han    siger,    det    kan    jo    lyde    kønt    nok. 
Men  læg  Mærke  til,  hvad  den  Mand  ikke  siger. 

Petra 
Er  der  noget,   han  ikke  siger? 

Iversen 
Han    har    ikke    nævnt    det    Ord:     »Satan«    en 
eneste  Gang  i  al  den  Tid  jeg  har  kendt  ham. 


M 

Morten 
Ih  saa! 

Iversen 
Og  det  maa  vi   dog   have   med.     Ellers    bliver 
det  let  for  fladt. 

Petra 
Han  sagde  det  nok  forleden  Dag, 

Iversen 
Gjorde  han? 

Petra 
Ja,  der  var  flere  af  Skolebørnene  der  hørte  det. 
Han  stødte  sig  mod  Trappestenen. 

Iversen 
Nej?     Er  det  virkelig  sandt?     Han  bandede? 

Petra 
Ja    det   er   aldeles    sikkert,     Han    sagde:      »Av 

for  —  — !« 

Iversen 
Ja    her    ser   vi,    hvad   det   ender  med,     Skilles 
fra  Konen,  bande  for  Skolebørnene!    Han  har  oppet 
sig  godt. 

Morten 
Nej,  de  æ  da  en  kiwsom  Histaari. 

Iversen 
Ja  er   det   ikke    mærkværdigt.     Aar  for  Aar  er 
der    flere,   der   vælger   denne  Verden,     Har    Morten 
Høj  aldrig  tænkt  over  det? 

Morten 
Jov  dæ  æ  jo  saa  manne,    saa   jen   ka  ett  blyw 
fri  for  aa  tink,  te  de  æ  æ  Dæwels  Bøhn.    De  pine 
me  saan. 

Iversen 
Men    er    det    nu    ikke    underligt?      Naar    man 
kommer    til    Marked,    saa    vil    man    dog    helst   have 
den  bedste  Ko.     Ja  det  vil  vi  saamæn  allesammen. 
Og  vi  nøjes  ikke  med  den  daarligste? 

Morten 
Nej. 

Iversen 
Nej  det  gør  vi  ikke.  Men  i  det  aandelige, 
der  tager  man  rask  væk  det  værste  Jux.  Ja  jeg 
finder  det  meget  besynderligt.  At  Folk  i  det  hele 
taget  ikke  vil  have  den  Fordel,  vi  faar  af  at  være 
troende,  at  vi  slippe  for  den  evige  Pine.  Det  er 
da  i  mine  Øjne  ikke  saa  lille  en  Fordel. 

Ane 

kommer 

God  Daw,  aa  walkommen ! 

Iversen 
Tak,  Ane. 

Ank 

til  Petra 

Walkommen ! 

Petra 
Tak. 

Ane 
Ska  du  ett  te  aa  spænn  for,  Muoten? 

Morten 
Jov,  men  dæ  æ  Tid  nok  inoh.    Ja  dæ  æ.    Dæ 
æ  Tid  nok  inoh. 

Iversen 
Ane  længes  nok  efter  ham? 

Ane 
Ja  a  gjø  saamæn.    A  vil  slets  ett  gjø  me  bejr, 
ind  som  a  æ. 

Iversen 
Ja  jeg  glæder  mig  virkelig  ogsaa  til  at  se  ham. 
Hvad  der  i  det  hele  taget  boer  i  ham. 

Ane 
De  æ  jo  saan  nød  kiwsomt  saan  ett  aa  si  ham 
saa  lænng. 

Iversen 
Ja  det  er  det.     Det  er  kedeligt.     Det  har  Ane 
Ret  i.    Nu  er  det  jo  et  helt  Aar  siden,  han  var  her. 

Ane 
Ja  de  æ  endda. 

Iversen 
Et   Aar,    det   er   en    lang  Tid.     Der   kan  i  det 
hele  taget  løbe  meget  Vand  i  Stranden  i  et  Aar. 

Ane 
Jov  dæ  ka  saamæn. 

Iversen 
Naa,    saa  har  altsaa   Petra    allerede   været   for- 
lovet et  Aar. 

Petra 

Den  tredje  August. 

Iversen 
Ja  Tiden  gaar.     Vi  bliver  gamle,  Ane. 

Ane 
Aa  ja,   Herregud ! 

Iversen 
Tiden  gaar.    Og  vi  gaar.    Og  Livet  gaar.    Lad 
os  være  glade  ved,  at  det  ikke  gaar  til  Spilde. 

Ane 
Aa  Jøsses  ja. 

Iversen 
Nu    mangler  han    blot   den   sidste    store  Prøve. 
Jeg  mener  Attestatsen.     Men  den  kommer  nok. 

Ane 

Ja,  om  Gud  vil  gi  me  Lov  aa  løw  saa  lænng. 

Iversen 
Det  vil  han  nok.    Ja  den  Dreng  faar  vi  Glæde 
af.     Det    har    jeg    saadan   paa    Fornemmelsen.     Og 
den  plejer  ikke  at  slaa  fejl. 

Ane 

Nej,  de  ka  godt  væh. 


Iversen 
Det  var  min  bedste  Konfirmant.     Jeg  har  aldrig 
set  et  Barn  saa  mærkværdig  kristelig  moden. 

Ane 
Aa  Jøsse ! 

Iversen 
Det    var    en    Glæde    at    læse    med    ham.      Det 
kan  I  tro. 

Morten 
Jov,  han  haa  kinnt   den  gue  Vej,    fræ   han    wa 
ett  støer  ind  som  saa. 

Iversen 
Ja  det  er  ikke  for  meget  sagt. 

Ane 
Men    æ  Præjst    ska    da   wal    ha   en  bette  Taar 
Kaffe. 

Iversen 
Nej  Tak,  Ane. 

Ane 
Jov,    æ   Præjst  ka  da  ves  godt  drekk   en  bette 
Gran. 

Iversen 
Nej,  jeg  skal  ikke  have. 

Ane 
Baur  saan  te  aa  læsk  se  epo. 

[VERSEN 

Nej,  jeg   vil   ingenting  have. 


Ane 

Men    en    bette    Kop    ka    jen     da    aalti    drekk, 

tøkkes  a. 

Iversen 
Jeg  kan  ikke  faa  en  Draabe  ned. 

Ane 
Men  hwissommensti  a  nu  illywl  komme  me  en 
bette  jen. 

Iversen 
Saa  drikker  jeg  den  ikke. 

Ane 
Aa    nej,    de    ka    a    wal    tink.      Maa   a   saa    ett 
skjænk  en  bette  Taar? 

Iversen 
Det  er  i  det  hele  taget  underligt,  at  Ane  bliver 
ved  at  staa  der  og   presse    mig.     Men   jeg   kan  for 
Resten  godt  lide  det. 

Ane 
Kahænsæ  æ  maa  illywl  — ? 

Iversen 
Det  er  denne  vestjyske  Gæstfrihed.    I  er  bange, 
man  ikke  skal  faa  nok. 

Am. 
Nej,  men  æ  Vand  koger,  saa  a  ka  snaar  — 

Iversen 
Jo,    I    er    bange,    at    man    ikke   skal    faa    nok. 

Men  det  er  i  mine  Øjne  et  smukt  Træk.     Det  skal 
I  se  at  holde  paa. 

Ane 
Jov. 

Iversen 
Ja,    det    skal   I   se    at   holde   paa.     I  skal  bare 
ikke  lade  jer  forfine.     Forfinelse    er  en    Rod   til   alt 
ondt.     Ja  det  mener  jeg. 

Ane 
Du    passe    wal,     te     du     komme    ett    faa    sild, 
Muoten. 

Morten 
Jov,  de  ska   a   nok   pass.      Ja   a    ska.     De  ska 
a  nok  pass. 

Iversen 
Kan  I  huske,  dengang  vi  skulde  have    ham   til 
Latinskolen?     Det   var   netop    saadan   en    Dag   som 
i   Dag. 

Ane 
Aa  Jøsse,  ja. 

Iversen 
Jeg  kan  se  det  for  mig  ligesaa  tydeligt.    Morten 
Høj  sad  netop  der.    Og  Ane  stod  midt  paa  Gulvet. 

Ane 
Aa  Herregud !      Ka  æ  Præjst  da  hous  aal  de. 

Iversen 
Ja   jeg    ser   det   saa    tydeligt.      Gunnar    sad  der 
ved   Vinduet.      Og    Solen    faldt    lige    i    hans    Haar. 

Han  havde    saadan   lyst    Haar    dengang.     Det  skin- 
nede ligesom  en  Glorie. 

Ane 
Aa  nej  da! 

Iversen 
Jeg  var  lidt  betænkelig  ved  det  hele.    Det  kan 
I    nok   husker      For  jeg    kendte   Kundskabens    Træ 
paa  godt  og  ondt.     Men  Morten  Høj  holdt  jo  paa, 
at  han  skulde  være  Præst. 

Morten 
Jov,    de    haa   won    mi    kjærest    Tank.     Aa  saa 
lænng  a  ka  howw. 

Iversen 
Ja,  en  god  Præst,  det  er  jo  ogsaa  en  god  Ting. 
Naar  han  da  er  god. 

Morten 
A    blywr    nu    aalle    annet     ind    som    en    solle, 
plumsk  Buen.     Men  mi  Søhn,  han  ska  væh  Præjst. 
De  ska  han.     Han  ska  væh  Præjst. 

Ane 

Ja,   vi  tøt  jo,  te  de  wa  saa  skjøn. 

Iversen 
Det  er  vel  ogsaa  nok  den  skønneste  Stilling. 

Ane 
A  haa  nu  hejr  ett  wo  saa  gue  som  a  sku  væh. 
A    ha  wal    ett    gawn    saa    møj    te    Kjerk.      Aa  a  ka 

hejr  ett  saa  manne  Salmer.  For  æ  Skuelmejster  wa 
da  saa  grov  rinng.  Men  a  tøkkes,  te  næ  Gunnar 
han  nu  ku  blyw  Præjst  —  — 

Iversen 

Ja  vist  saa.    Men  jeg  kendte  Vejen  dertil.    Den 

kendte  I  ikke.     Jeg  vidste,   at  den  var  farlig.     Men 

da   jeg    nu    saa,    som  Lyset    skinnede    i   hans   Haar. 

Da  syntes  jeg,  det  var  som  et  Tegn  fra  Vorherre  selv. 

Ane 

Aa  ja! 

Iversen 

Siden  den  Dag  vidste  jeg,  at  Herren  tog  sig 
af  ham.  Og  han  vilde  føre  ham  uskadt  igennem, 
ligesom  de  tre  Mand  i  den  gloende  Ovn. 

Ane 
Jov,  de  vil  han. 

Iversen 

For    København    er    saadan    en    gloende    Ovn. 

Det  kan   i    det   hele    taget    ikke    nytte,    at    vi  lukker 

Øjnene    for   det.     Det    er    jo    netop    det   velsignede 

ved  at  bo  paa  Landet,   at  der  er  saa  megen  Vantro 

i   København. 

Ane 

Jov,   de   ka  a  tink. 

[VERSEN 

Men    nu    vidste    jeg,    at    det    gjorde    ham    ikke 
'   altsammen.      For  Ond  vilde    gøre    ham    til  en 
rigtig   Præst. 

Ane 
Aa,  de  æ  da  en  stuer  Lykk ! 

Iversen 
Ja  det  er  en  stor  Lykke.     Det  har  Ane  Ret  i. 
Men   nu    troer    jeg    næsten    ikke,    Morten   Høj    skal 
tove  længer.     Klokken  er  mange. 

Ane 
Høer  du,   Muoten? 

Mort  en- 
Nu  komme  a. 

Rejser  sig  langsomt 

Ane 
Æ  Tog  æ  dæ  ves  strajs? 

Morten 

A   ska    nok   lang    ed.       Væ    du    baa   rolle.      A 

ska  nok  lang  ed.     Ja  a  ska,   a    ska   nok   lang  ed. 

Gaar 

Iversen 

Jeg  kunde  have  Lyst  til  at  kore  med  til  Sta- 
tionen.     Maa  jeg  det:     Hvad? 

Ane 
Jøsse  jov,  de  maa  Di  da  ves  saa  moj  gjahn. 

Iversen 

Ja  vent  nu  lidt.  Lad  os  først  høre  Morten 
Hoj.  For  det  er  dog  ham,  det  kommer  an  paa. 
Men   Ane  tror  altsaa  nok,   der  er  Plads  i   Vognen? 

Ane 
Aa  jov,  de  goer  nok. 

I VERSEN 

Og  Hesten  kan  trække  os?  For  det  er  jo  en 
lille  Hest?  Og  Enspænder?  Og  Vejen  er  ikke  for 
god. 

Ane 

De  goer  nok. 

Iversen 
Ja  jeg  ved  jo   i   det   hele   taget  ikke.     Maaske 
Morten  Høj  allerhelst  først  vil  se  ham  alene? 

Ane 
Aa  nej. 

Iversen 
Saadan   noget   kan   man   jo    aldrig  vide.     Man 
maa  jo  spørge  sig  for.     For  der   er  jo    mange,  der 
helst  er  fri  for  fremmede.     Ikke  sandt? 

Ane 
A  tøkkes,  te  de  wa  saa  skjøn. 

Iversen 
Naa  ja,  saa  kører  jeg  med. 

Petra 
Maa  jeg  ikke  ogsaa  køre  med? 

Iversen 
Nej,  hvad  skulde  de  Tossestreger  til? 

Petra 
Jeg  vilde  ogsaa  gerne  hilse  paa  Gunnar. 

Iversen 
Det  kalder  jeg  Tossestreger,  at  du  ikke  kan 
vente  det  Øjeblik.  Man  skal  aldrig  give  efter  for 
sin  Utaalmodighed.  Selvbeherskelse,  Selvbeherskelse, 
min  Pige !  Man  skal  øve  sig  i  at  kunne  vente  — 
vente  —  Pludselig  siaaet  Naa  ja,  det  er  maaske  ogsaa 
bedst,  at  jeg  bliver. 

Ane 

Nej. 

Iversen 
Jo,  saa  bliver  vi  begge  to.  Og  venter  ganske 
roligt.  Det  er  i  det  hele  taget  nok  det  sundeste. 
Jeg  er  desuden  ikke  rigtig  færdig  med  min  Prædken 
til  i  Morgen.  Jeg  kan  maaske  gaa  lidt  her  og 
tænke. 

Ank 
Æ  Præjst  kan  go  ind  i   æ  Dawlistow. 

Iversen 
Det  kan  jeg  ogsaa.     I  har  vel  en  Bibel  her? 

Ane 
Jov,   Guds   Uer,  den  sku  vi  da  ha. 

Rækker  ham  en  Bog 

Iversen 

Tak.     Ja,  I  kan  vel  nok  underholde  jer  selv: 

Ane 
Jøss  jov. 

Iversen 
Jeg  kan  ikke  lide,  at  Ane  bestandig  siger  Jøsses 
og  Herregud.     Det  lyder  ikke  godt. 

Ane 
Aa  Jøss  — ! 

Standser  forskrækket 

Iversen 
Nej,    det   lyder   ikke    godt,     Det   skulde  I  lade 
Verdens  Børn  ene  om. 

Ane 
Jov,  de  æ  saa  gal,  men  de  slippe  me  saan  ud 
aa  æ  Mund. 

Iversen 
Men  den  Slags  Ting  maa  ikke  slippe  ud.    Pas 
paa    det.     En  Vogn  høres      Nu   kører   Morten    Høj.     Ja 
saa  gaar  jeg  ind  i  Dagligstuen. 

Gaar 

Petra 
Bare  han  snart  var  her. 

Ane 
Jov,   a  haa  hejr  ett  regti   Row    epo  me,   fahr    a 
sier  ham. 

Petra 
Du   kan  tro,  det   var  rigtig  noget    for  mig,    det 
Far  fortalte. 

Ane 
De  va  da  nød  saa  skjøn. 

Petra 
Aa  jeg  kan  tænke  mig  det  saa  levende,  hvor- 
dan Gunnar  saa  ud.  For  han  var  jo  lille  af  sin 
Alder.  Og  saa  var  han  jo  saadan  helt  Barn  at  se 
paa.  Saadan  et  rundt,  blødt  Ansigt.  Kan  du 
huske  det? 

Ane 
Jov  —  aa  jov. 

Petra 
Jeg    syntes,  næsten    jeg    kunde    være    Mor    til 
ham.     Jeg  følte  mig  saa  meget  ældre. 

Ane 
Jov. 

Petra 
Jeg  var  jo  en  lang  Tøs  dengang.  Og  paa  en 
vis  Maade  meget  mere  udviklet.  Men  kan  du  huske 
det,  jeg  var  alligevel  den  eneste,  han  vilde  have 
noget  at  gøre  med.  Han  havde  jo  ingen  Kam- 
merater. 

Ane 
Nej,  de  va  en  sære  Knejt. 

Petra 
Ja,  han  sad  altid  og  hang  over  de  Bøger. 

Ane 
Aa  jov,   de   house  a  da  saa  grant.     De  va  ring 
nok,    han    ku   faa  Stunder  aa  faa  en   Bid   Mad   i   se. 

Petra 
Men  kan  du  huske,  han  spurgte  mig  til  Raads. 
Jeg  hjalp  ham  med,  hvad  han  ikke  kunde  forstaa. 

Ane 
Jov. 

Petra 
Men  ved  du,  hvordan  det    egentlig    gik    til,    at 
vi  blev  forlovede? 

Ane 
Nej,  de  ka  a  da  ett  vide. 

Petra 
Jo  det  begyndte  allerede  dengang.  For  det 
gik  slet  ikke  til,  som  der  staar  i  Bøgerne.  Sig 
mig,  hvordan  blev  du  i  Grunden  forlovet  med  din 
Mand?  Faldt  han  paa  Knæ  for  dig  og  sagde,  at 
han  elskede  dig? 

Ane 
De  ka  a   verkeli    ett   howw.     Nej,    a   trowr    da 
hejsen  ett,  te  han  føl  epo  si  Knie. 

Petra 
Men  sagde  han  da  saadan,  at  han  elskede  dig? 

Ane 
De   ka   a   ett    howw.      De   æ    saa    møj    lænng 
sihn.      Nej    han    søh    wal,    te   vi    sku  væh    Mand  aa 
Kuen. 

Petra 
Sagde  han  det? 

Ane 

Eller  aasse  søh  han  ett  nød.  De  ved  a  ett 
saa  nøw.  De  haa  a  missel  glemt.  De  kom  wal 
saan  aa  se  sjel. 

Petra 

Der  kan  du  se.  Saadan  kommer  det  vist  altid. 
For  det  gaar  slet  ikke,  som  der  staar  i  Bøgerne. 
Gunnar  han  har  egentlig  aldrig  friet  til  mig.  Det 
kom  ogsaa  saadan  af  sig  selv  altsammen.  For  det 
var  jo  netop  det,  jeg  vilde  fortælle.  Saa  var  det 
engang.  —  Det  var  saadan  en  Efteraarsdag.  For 
Lovet  var  begyndt  at  blive  gult.  Og  det  var  saa- 
dan et  dejlig  klart  Vejr.  —  Solskin.  —  Ja  du  ken- 
der nok  denne  mærkelige  Septemberbelysning.  — 
Det  er  som  man  kan  se  Luften.  Og  vi  sad  nede 
i  Præstegaardshaven.  —  Der  var  saa  kønt.  Jeg 
hjalp  ham  med  noget  Tysk  eller  saadan  noget.  Ja 
saa  ved  jeg  ikke,  hvordan  det  gik  til.  Men  han 
saa  saa  knusende  sød  ud.  Og  saa  —  ja  saa  — 
saa  kyssede  jeg  ham. 

Ane 

Aa  nej  da? 

Petra 
Var  det  ikke  grueligt  gjort  af  mig,  synes  du? 

Ank 
Nej   Kors ! 

Petra 

Ja  for  jeg  blev  saa  ulykkelig  bagefter.  Og 
han  —  Ja  jeg  troer  alligevel  ikke  vi  var  helt  Børn 
dengang. 


3° 

Ane 
Aa  nej. 

Petra 
Men    saa  kom    der   en   lang   Tid,    hvor  vi  saa- 
dan    gik    og   generede   os    for   hinanden.      Saa   blev 
han    jo     for   klog   for   mig.     Og   saa   læste    vi   ikke 
mere  sammen. 

Ane 
Aa,  næ  a  tinke  po  aal  de  han  haa  laer. 

Petra 
Han  gik  jo  til  Købstaden  i  Latinskole.     Ja  og 
jeg  var  jo  kun  en  sølle  Landsbytøs. 

Ane 
Jov,    men    tinke    du    nu    og,    te    han    ka    løes 
Ewangelierne,  som  di  æ  skrøwn? 

Petra 
Paa  Græsk !     Ja  det  kan  han  rigtignok. 

Ane 
Aa  Jøsse  dow,    ka   han.     De   haa  a   da  saa  tit 
tint  aa. 

Petra 
Jo,  det  kan  alle  Præster. 

Ane 
Aa  Jøsse! 

Petra 
Han  kan  ogsaa  læse  Kirkefædrene. 

Ane 
Nej  ka  han  da?    Hva  va  de  du  kaldte  dem  — 
Kjerke  —  ? 

Petra 
Kirkefædre.     Det    er    saadan    nogle   gamle  Vis- 
mænd. 

Ane 
Aa  nej,  saa  dem  ska  han  aasse  kinn?     Ja   aal 
de  han  ska  ha  i  si  Hoed,  de  æ  ett  te  aa  begryw. 

Petra 
Nej,  men  saa  var  det  dengang,  han  var  bleven 
Student.      Og  skulde  ind  til  København. 

Ane 
Jov. 

Petra 
Vi  gik  ude  i  Haven.  Og  jeg  ved  ikke,  hvor- 
dan det  var,  han  havde  faaet  mig  under  Armen, 
tror  jeg.  Og  det  var  sent  om  Aftenen.  Det  var 
saa  stille.  Saa  paa  en  Gang  —  Nej  jeg  tør  næsten 
ikke  fortælle  det. 

Ane 

opmuntrende 

Jov,  jov ! 

Petra 
Jamen  du    maa    love  mig    ikke    at    forarge  dig, 
hvad   du  saa  horer. 

Ane 
Ih  nej.     Va  et  da  saa  møj  slem? 

Petra 
Ja   det    var.      Det   var   grueligt.     Men   det   var 
alligevel    ogsaa'  kønt.     Jeg    ved   slet   ikke,    hvordan 
det   kunde    falde   os   ind.     Men   inden    vi    vidste  et 
Ord  af  det,   saa  — 

Ane 
Naa  kom  kuns  me  et. 

Petra 
Jamen  du  raaa  aldrig  fortælle  det  til  en  Sjæl. 

Ane 
Ih,  men  hvem  sku  a  sæj  de  te. 

Petra 
Saa  troer  jeg  næsten  vi  kyssede  hinanden  igen. 

Ane 
Nej  gjor  I  da? 

Petra 
Jeg  ved  ikke,  om  det  var  ham  eller  mig.     Det 
var  vist    saadan    os    begge    to.      For    vi    sagde   ikke 
noget.     Han    bad    slet   ikke   om   det.     Det  var  saa- 
dan, som  det  kom  over  os. 

Ane 
Aa  jov. 

Petra 
Men  saa  om  Vinteren,  saa  fortrød   jeg  det  saa 
grueligt.      ]eg    syntes    jo,    det    var    rædsomt    gjort. 
Men    alligevel    kunde  jeg   ikke    lade    være   at    blive 

glad,  naar  jeg  rigtig  tænkte  paa  det.     Der  var  saa- 
dan  Glans  over  det. 

Ane 

Jov. 

Petra 
Troer  du  ikke,  det  var  Synd? 

Ane 

Nej,  de  ka  a  da  ett  trow. 

Petra 
Jo,  for  saa  næste  Sommer  —  da  havde  han  jo 
faaet  Filosoficum.     Da  behandlede  han  mig,  aldeles 
som  vi  var  forlovede.     Men  det   var   vi  jo  egentlig 
slet  ikke. 

Ane 
Aa  nej. 

Petra 
Aa,  jeg  havde  saadan  Samvittighedsnag  over 
det.  Men  jeg  kunde  ikke  sige  nej.  Det  var  lige- 
saa  umuligt.  Jeg  kunde  have  de  bedste  Forsætter. 
Bare  jeg  saa  ham,  saa  var  det  det  samme  igen. 
Han  var  saa  umaadelig  køn. 

Ane 
Jov. 

Petra 
Jamen  troer  du  ikke,  det    er  meget    syndigt    at 
lade  sig  rive  med  af  saadan  noget? 

Am. 
Nej,  de  gik  jo  illywl,  som  de  sku  tesist. 

3 

Petra 
Men  jeg  led  saa  meget  under  det.  Især  hele 
den  lange,  ensomme  Vinter.  Jeg  gik  jo  saa  svært 
alene.  For  jeg  havde  jo  aldrig  en  eneste  at  tale 
med.  Og  jeg  kan  huske,  jeg  tænkte  over,  at  Sneen 
var  saa  ren,  og  det  var  jeg  slet  ikke.  Og  hans 
Breve  til  mig,  de  var  heller  ikke,  som  de  skulde 
være.  Der  var  saa  meget  saadan  af  den  Slags, 
som  der  ikke  skulde  være.  Men  alligevel  blev  jeg 
ved  at  læse  dem  —  om  igen  og  om  igen.  —  Det 
var  ogsaa  syndigt.  Aa  jeg  syntes,  jeg  var  saadan 
en  stor  Synder.  For  jeg  skulde  jo  været  den  ældre 
og  fornuftige.     Jeg  skulde  jo  holdt  igen. 

Ane 
Jov. 

Petra 
Synes  du  for  Resten  ikke  det    er   slemt,  at  jeg 
er  de  to  Aar  ældre? 

Ane 
Nej,  a  tøkkes  da  ett,  te  de  ka  skaae. 

Petra 
Jo,  for  Manden  skal  jo  være  den  ældste. 

Ane 
Aa  jov,  næ  de  saan  ka  fall  se. 

Petra 
Jamen   han  er  jo  saa  umaadelig  udviklet.    Han 
har  set  og  tænkt  meget  mere  end  jeg. 

Ane 
Jov,  de  haa  han  wal. 

Petra 
Ja,    hvor    han    har    set    meget    af  Verden.     Og 
jeg  har  kun  gaaet  her  i  mine  egne  Tanker. 

Ane 
Ku  du  aalle  faa  Sinn    te    aa  besøgh  ham  dæ  i 
den  gromme  Boj. 

Petra 
Jo,  jeg  har  tænkt    paa  det.      Men    nej,    jeg    vil 
dog  ikke.     Jeg  troer  slet  ikke,    han   vilde  synes  om 
mig  derinde.     Jeg  vilde  ligne  saadan  en  Bondepige 
mellem  alle  de  fine  Damer. 

Ane 
Trowr  du  da: 

Petra 
Ja,  og  jeg  bryder  mig  i  Grunden  slet  ikke  om 
at  se  København.     Jeg   ved   godt,    hvordan   der  ser 
ud.     Det    er    naturligvis    noget    i    Smag    med  Ring- 
købing. 

Ane 
Jov,   de  ka  nok  væh. 

Petra 
Aa    jeg    synes,    at    være   i   en   By    det    er    saa 
skrækkeligt.      Alle    disse    Mennesker,    der    gaar    og 
gloer  paa  en.     Nej,  jeg  passede   slet   ikke   derinde. 
Jeg  vilde  bare  falde  saa  ynkelig  igennem. 


36 

Ane 
Jov,   aa  jov. 

Petra 
Nej,  men  det  var  det,  jeg  vilde  fortælle. 
Saa  endelig  gik  den  lange  Vinter.  Aa,  den  var 
Ligesaa  lang  som  ti  andre,  syntes  jeg.  Enten  havde 
vi  Graavejr  eller  ogsaa  Sne.  Aldrig  høj,  klar  Frost. 
Det  var,  som  der  slet  ingen  Glæde  var  mere.  Men 
saa  kom  Sommeren  i  Fjor.  Og  saa  kom  Gunnar 
igen. 

Ane 
Jov. 

Petra 
Saa  begyndte  det  paa  samme  Maade.  Vi  var 
vist  ude  hver  Aften.  Men  saa  brød  jeg  overtvært. 
Saa  sagde  jeg,  at  nu  skulde  det  være  Alvor.  For 
det  kunde  jeg  ikke  holde  ud  mere.  Og  saa  gik  vi 
ind  til  Fader. 

Ane 
Aa  Jøsse  ja,  a  bløw  saa  befippet  ve  et. 

Petra 
Det  var  den  tredje  August.     Og  den  regner  vi 
for  vor  Forlovelsesdag.      Men    egentlig   talt   blev   vi 
jo  forlovede,  dengang  jeg  kyssede  ham  første  Gang. 
Men  da  var  vi  jo  bare  Børn. 

Ane 
Ja,  saan  ka  ed  goe. 

Petra 
Aa  jeg    har    været   saa   lykkelig   hele  Vinteren. 
For  nu  synes  jeg,  at  jeg  har  Lov  at  tænke  paa  det 


37 

uden    at   skamme    mig.     Nu  er   det   jo    ingen    Synd 
mere. 

Ane 
Nej,  Jøsses  nej! 

Petra 
Og   Jeg    glæder    mig   saadan    over,    at   Gunnar 
skal  være  Præst.     Der  er  ingenting  paa  Jorden,  jeg 
hellere  vil  være  end  Præstekone. 

Ane 
De  ka  a  wal  tink. 

Petra 
Ja,  for  det    er  saa    storartet,   at   man   kan   dele 
saa    meget    af    Arbejdet.      Og    hjælpe    hinanden   at 
gøre  det  bedre. 

Ane 
Jov,  aa  jov. 

Petra 
De  har  altid  været  min  Rædsel,  disse  Ægte- 
skaber, hvor  Konen  sad  hjemme  og  lavede  Maden 
til  Manden,  naar  han  kom  dødtræt  fra  sit  Slid. 
Tænk  at  leve  i  fælles  Interesser  og  støtte  hinanden. 
Aa  jeg  synes,  det  maa  være  det  dejligste  paa 
Jorden. 

Iversen 

kommer 

Nu  er  han  der  vist. 
Aa  nej,  æ  han  da! 

Iversen 
Ja,  jeg  syntes,  jeg  hørte  en  Vogn. 

Petra 
Jeg  kan  ingenting  høre.  Ved  Vinduet  Der  er  heller 
ikke  noget  at  se. 

Ane 
Nej,  dæ  æ  ett  nød  aa  si. 

Iversen 
Jeg  syntes  dog  bestemt  — 

Ane 
Vi  maa  ves  bih  en  bette  Kon  inoh. 

Iversen 
Naa,  hvad  har  I  to  saa  taget  jer  for? 

Petra 
Vi  har  snakket. 

Iversen 
Kunde  I  nok  faa  Tiden  til  at  gaa? 

Petra 
Ja. 

Iversen 
Ja,  jeg  spørger  jo  kun.     Det  kan   jeg  jo  i  det 
hele  taget  ikke  vide.     Der   er   jo    ingen    af  jer,  der 
saadan    er    synderlig    veltalende.      Vel?     Ja    I    synes 
maaske  selv,   I  er  det? 

Petra 

Det   ved  jeg  ikke. 

Iversen 

For  der  er  mange,  der  tror  det  om  sig  selv. 
Der  boede  en  gammel  Kone  heroppe  —  Ras 
Rasks  — .      Hende  kan  Ane  da  huske? 

Ane 
Joy   Kors ! 

Iversen 

Hun  sagde  aldrig  et  Ord.  Men  hun  vidste 
saamæn  ikke  af  det  selv.  Hun  troede,  hun  snak- 
kede med.  Naar  jeg  havde  siddet  og  underholdt 
hende  en  halv  Times  Tid,  saa  plejede  hun  at  sige: 
»Aa,  vi  haa  da  taahl  saa  skjøn  sammel.«  Hun 
havde  ikke  sagt  et  Muk.  Ja  saadan  var  hun.  Kan 
I  huske  det,  Aner 

Ane 
Jov,  hun  va  da  rele  gammel. 

Iversen 
Ja    hun    var    gammel.      Meget    gammel.      Hun 
blev    femogfirs.    —    Hvad    har    I    saa    talt    om?    — 


Gunnar? 

Ja. 

Og  Møller? 

Nej. 

Iversen 

Naa  saalangt  er   I    ikke  komne  endnu.     Ja  jeg 
kan    nu    næsten    ikke    tænke    paa    andet.      Jeg    ved 


Petra 

Iversen 

Petra 

ikke,  hvordan  I  har  det,  men  den  piner  mig,  den 
Historie.  Jeg  synes,  det  er  saadan  en  skiden 
Affære.     Saa  skiden!     Hvad? 

Petra 

.     Ja. 

Iversen 
Men  lad  os  nu  i    det    hele   taget   høre,  hvad  I 
siger  til    det.      Hvad   synes  I  nu,    vi   skal   gøre  ved 
ham? 

Petra 
Skal  vi  gøre  noget? 

Iversen 
Ja  jeg  synes,  her  maa  vises  Fasthed  fra  Menig- 
hedens   Side.      Ikke    sandt?      Han    maa    i    det   hele 
taget   føle,  at  det    er  ikke   alt,    vi    finder    os    i.     Ja 
synes  I  ikke  ogsaa  —  hvad,  Ane? 

Ane 

JøSS    bryder  forskrækket   af,    da   hun   ser   paa    Præsten,    og 

tilføjer  halvt  undskyldende,  som    or  at  dække  over  det:    K.OrS  ! 

Iversen 
Efter  min  Mening   er   det   nu    aldeles  usømme- 
ligt,  at    han   læser    i    Kordøren.     Ja  jeg   ved    ikke, 
hvad  I  siger,  men  saadan  ser  jeg  paa  det. 

Petra 
Hvem   skal  saa? 

Iversen 
Vi  har  jo  ingen  andre  end  Lærer  Mortensen. 

Petra 
Uh  nej ! 

Iversen 
Hvorfor  ikke? 

Petra 
Han  er  saa  skrækkelig. 

Iversen 
Saa  skrækkelig!     Hvad  vil  det  sige,  at  han  er 
skrækkelig?     Hvad  mener  du  i  det  hele  taget  med, 
at  han  skal  være  skrækkelig? 

Petra 
Han  staar  der  og  snøvler. 

Iversen 
Ja   derfor    har   man    da   ikke   Lov    at   kalde    et 
Menneske  skrækkelig.    Jeg  ved  ikke  noget  skrække- 
ligt, han  har  gjort.     Det  ved  du  maaske?     Men  jeg 
ved  det  ikke. 

Petra 
Nej  gjort  — 

Iversen 
Ja  jeg    ved    heller  ikke   noget  skrækkeligt,  han 
har  sagt? 

Petra 
Bare  hans  Amen,  det  kan  jo  jage  Folk  langt  væk. 

Iversen 
Hvad  vil  det  sige? 

Petra 
Jo  saadan   som   han  snovier  det  ud. 

Iversen 
Ja  han  snøvler.     Er  det  det,    du  kalder  skræk- 
keligt? 

Petra 
Ja  ogsaa  det. 

Iversen 
Ogsaa  det?     Er  der  mere? 

Petra 
Man  kan  ikke  holde  ud  at  høre  paa  ham. 

Iversen 
Hvorfor  kan  man  ikke  det?  Jeg  vil  vide  ordent- 
lig Besked.     Er  der  mere,  der  er  skrækkeligt? 

Petra 
Jeg  ved  ikke.     Han  er  det  helt  igennem. 

Iversen 
Begrund  det. 

Petra 
Det  kan  jeg  ikke. 

Iversen 
Ja   saa   finder  jeg,    at    det   er   en    uvederhæftig 
Dom.     Jeg  synes  det  er  meget  haardt.     Uden  Spor 
af  Begrundelse. 

Petra 
Jamen  naar  han  nu  er  det. 

Iversen 

Man  har  i  det  hele  taget  slet  ikke  Ret  til  saa- 

dan  at  stemple  sine  Medmennesker.     Nej  det  finder 
jeg  ikke,   man  har. 

Petra 
Og  saa  synger  han  saa  falsk. 

Iversen 

Det  er  lige  meget.  Det  er  ikke  for  at  nyde 
en  musikalsk  Kunstpræstation,  at  man  skal  gaa  i 
Kirke. 

Petra 

Skal  han  ogsaa  synge  for? 

Iversen 
Ja  naturligvis  skal  han  synge  for. 

Petra 
Det    er    ikke    til   at    holde   ud.     Han    synger    i 
syv  forskellige  Tonearter. 

Iversen 

Ja  jeg  gentager  det,  jeg  finder,  at  det  er  en 
meget  overfladisk  Dom,  du  fælder.  Mortensen  er 
saamæn  en  god  Mand.  Han  har  sat  Skriftsteder 
over  alle   Dørene  i  sin  Skole. 

Petra 
Ja  det  kan  godt  være.    Men  derfor  synger  han 
alligevel  som  en  Ugle. 

Iversen 

Jeg  lægger  nu  ikke  den  Vægt  paa,  enten  det 
er  falsk  eller  ikke  falsk.  Det  er,  naar  alt  kommer 
til    alt,    en    stor   Bagatel. 

Petra 
Det  er  da  ikke  en  Bagatel? 

Iversen 
Jo,    det    er   en  Bagatel.     En    stor  Bagatel!      Ja 
det   kalder  jeg   det.      Om    ogsaa   det   skurrer   lidt   i 
saadanne    æstetiske    Damers    Øren.     Vorherre,    han 
skal  nok  høre  den  ægte  Klang  endda. 

Petra 
Men   hele    Sangen  bliver    spoleret.     Aa,   jeg  er 
vis   paa,    at   de    alle   holder   med   mig.    Til  Ane   Siger 
du    ikke    ogsaa,    at  vi    maa  være  fri  for  Mortensen? 
Holder  du  ikke  med  mig  i  det? 

Iversen 
Nej,  det  holder  Ane  ikke  med  dig  i.  For  det 
kan  Ane  ikke  gøre.  For  Ane  ved  godt,  at  det  er 
ingen  æstetisk  Forestilling.  Men  det  er,  hvad  Sind 
vi  i  det  hele  taget  har,  det  kommer  an  paa.  Alt 
det  ved  Ane  meget  godt. 

Petra 
Hvorfor   skal    det   da   være    en  Lidelse  at  høre 
paa  Sangen  ? 

Iversen 
Det  er  det  jo  kun,  naar  man  hænger  sig  i  det 
ydre.  Naar  man  føler  lidt  ved  det,  saa  mærker 
man  ikke  den  Slags  Smaating.  Ja,  dem  bryder  Vor- 
herre sig  heller  ikke  om.  Men  det  er  lige  meget, 
hvad    du    siger,    for    det    skal  nu   være  saadan.     Jeg 

vil  ikke  have   en    vitterlig  Gudsfornægter  til  at  lede 
Kirkesangen. 

Petra 
Møller  er  da  ikke  Gudsfornægter? 

Iversen 
Maaske  ikke  bevidst. 

Petra 
Man  kan  da  ikke  være  det  ubevidst? 

Iversen 

Han  er  det  i  Handling,  om  han  ikke  er  det  i 
Ord.  Ja,  lad  os  se  Sandheden  lige  i  Øjnene.  Der 
skulde  vi  have  en  Djævelens  Apostel  til  at  synge 
Herrens  Pris. 

Petra 

Aa  det  er  gruelig  kedeligt,  at  vi  skal  have  den 
Mortensen  til  at  staa  og  bræge.  Og  nu  kommer 
Gunnar  hjem,  saa  kunde  du  gerne  gøre  det  lidt 
festligt. 

Iversen 

Jeg  vil  slet  ikke  have  det  festligt.  Jeg  er  glad 
ved  Mortensen.  Jeg  finder,  det  er  godt,  at  vi  skal 
have  ham.  Ja  det  er  mit  Alvor.  Saa  kan  jeg  dog 
maaske  faa  slaaet  fast,  at  jeg  i  det  hele  taget  ikke 
vil  have  æstetisk  Gudstjeneste. 

Petra 
Nej,  du  vil  have  uæstetisk. 

[VERSEN 

Ja  det  vil  jeg.      Det  vedkender  jeg  mig  gerne. 

Ane 
Nu  æ  dæ  da  ves  en  Vogn. 

Iversen 
Ja  bi  lidt!     Jo  jeg  kan  ogsaa  høre  den. 

Petra 

ved  Vinduet 

Ja  nu  kommer  der  en. 

Ane 
Trowr  du,   te  de  æ  ham? 

Petra 
Jeg  kan  ikke  rigtig  se. 

Iversen 
Jo  det  er  ham,  det  er  der  ikke  mindste  Tvivl  om. 

Ane 

Aa,  æ  et  da? 

Petra 
Jeg  troer  næsten  ikke. 

Iversen 
Jo  vist  er  det  ham.      Det  kan  man  da  se  med 
et  halvt  Øje. 

Ane 
La  me  sie.    Nej  a  trowr  ett,  te  de  æ  ham  inoh. 

Iversen 
Jo  sandelig. 

Ane 
Nej,  de  æ  ett  wo  Bæjst. 

Petra 
Nu  drejer  de  om  ad  Kastrup  til. 

Ane 
Xej,  saa  æ  et  ett  ham. 

Iversen 
Det  var  mærkeligt. 

Men  det  allervigtigste,  det  er  Menighedens  Ad- 
færd imod  Moller. 

Petra 
Hvad  skal  de  da  gøre: 

Iversen 

Ja  hvis  de  gør,  som  jeg  ønsker,  saa  viser  de 
ham  fuldstændig  Kulde.  Ignorerer  ham  komplet. 
Hilser  ikke  paa  ham,  taler  ikke  med  ham,  lader  i 
det  hele  taget,  som  han  var  Luft.  Hvad  siger  Ane 
til   det? 

Ane 

Ja  hva  ska  a  sæj.  De  betyr  ett  møj,  hva 
a  sæje. 

Iversen 

Jo  lad  os  nu  høre  Anes  Mening. 

Ane 
Ja   ska   a    sæj    ed,    saa  vil  a  baa  sæje:    Æ  ed 
ett  en  bette  Kon  strenng?     A  tøkkes  dow. 

Iversen 
Jo  det  er  meget  rigtigt.     Det  er  strengt.      Men 
det   skal    det    ogsaa   være.       Hvordan  troer  Ane,  vi 
ellers    kan    ryste    ham    op    af   Dvalen,   hvad?      lade 

ham  vaagne  til  Syndsbevidsthed?  For  det  er  Ulykken, 
han  aner  ikke  den  Afgrund,  som  han  staar  paa 
Randen  af. 

Petra 
Nu  kommer  han  da! 

Ane 
Aa  Jøsses,  æ  ed  nu  ham! 

Iversen 
Troer  du  nu,  det  er  rigtigt? 

Petra 
Ja  der    sidder  Morten  Høj,    og  der  sidder  han. 
Aa  Hurra!     Nu  kommer  de! 

Ane 
Aa  Jøsses! 

Iversen 
Petra,    behersk    dig. 

Petra 
Jamen   vi    skal    ud    og   vinke.     Vi   skal  ud  og 
vinke. 

Løber  ud 

Ane 
Aa  Jøsses  Kors!     Aa  Jøsses! 

Løber  efter 

Iversen 

ved  Vinduet 

Ja  nu  ser  jeg,  nu  ser  jeg  dem.  vil  lukke  vinduet  oP 
Hvad,  vil  Vinduet  ikke  op?    De  er  vel  ikke  spigrede? 

Vender  sig  Naa,  de  er  gaaet !  Banker  vinduet  op  Nu  kom 
det !  God  Dag !  God  Dag !  Nej  lad  ham  komme 
af  Vognen  først. 

Gunnar  fulgt  af  Petra  og  Ane  kommer  ind 

Gunnar 
God  Dag,  allesammen!    God  Dag!    Nej,  Petra, 
hvor    det    er    dejligt   at   se  dig  igen.      Aa,    du   ved 
ikke,  hvor  jeg  har  længtes.     Ja,  jeg  har  længtes  saa 
utroligt  efter  jer  allesammen. 

Petra 

straalende 

Har    du    virkelig? 

Ane 

smaatripper  af  Glæde 

Aa  Herregud!     Aa  Herregud! 
Gunnar 

griber  hendes  Hænder 

Men  Mor,  kære  gamle  Mor!  Jeg  glemmer  da 
ikke  dig.  God  Dag!  Hvordan  har  du  det?  Godt, 
hvad?  I  er  aldeles  uforandrede.  Aa,  hvor  det  er 
storartet  at  se  alle  de  gamle  Ansigter. 

Iversen 
God    Dag,    min    Far,    god    Dag!     Lad   mig    se 
paa    ham.      Han   ser   godt   ud.      Ikke    sandt,    hvad? 
Han   er    meget    vellykket. 

Morten 

kommer 

Hæ  æ  a  me  ham.  Ja  a  æ  saamæn.  Hæ  æ  a 
me  ham. 

Iversen 
Hvis    hans    Indre   er    lige    saa   godt    som   hans 
Ydre,    saa   synes   jeg   i    det  hele  taget,  vi  skal  være 
fornøjet. 

Petra 
Aa  det  er  det  nok. 

Iversen 
Ja,  vil  du  indestaa  for  ham,  saa  er  det  godt. 
Værsgod,  der  har  du  ham.  Nej  se  hvor  tørt  de 
staar  og  gloer  paa  hinanden.  Skulde  man  tro,  det 
var  Kærestefolk,  der  ikke  har  set  hinanden  i  et  helt 
Aar,   hvad? 

Morten 
Hva  sæje  du  nu,   Ane? 

Ane 
Aa  Herregud! 

Morten 
De  æ  wo  Søhn,  ham  dæ,  Ane.     Ja  de  æ.    De 
æ    wo    Søhn,    ham    dæ. 

Iversen 
Men  jeg  troer  sandelig,  de  generer  sig  for  hin- 
anden.   Vil  I  værsgod  give  hinanden  et  ordentlig  Kys. 

Petra 
Nej,  Far? 

Iversen 

til  de  andre 

Skal  de  ikke  ogsaa  det?     Nu  tæller  jeg  til  tre, 
og   ^aa  kysser   I   hinanden.      En   —  to  — ! 

Gunnar 

drejer  af 

Det  er  dog  et  herligt  Vejr. 

Iversen 
Ja  vist,  men  nu  skal  vi  først  — 

Gunnar 

Jeg  holder  saa  umaadelig  meget  af  Sollys  over 
Heden.  Der  er  i  Grunden  ingen  Natur,  jeg  holder 
af  som   den. 

Petra 

Der  er  vist  ogsaa  skrækkeligt  saadan  inde  i 
Kobenhavn  om   Sommeren  ? 

Gunnar 
Ja,    det    er    en    ren    Befrielse  at  komme   herud. 
Og    saa    er    her  saa  dejlig  uciviliseret.      Det  er  som 
man     kom    helt    udenfor    Kulturen    med    alle    dens 
pyntelige  Skovhaver  og  sirlige  Smaabække. 

Petra 
Her    er    saa   frit. 

Gunnar 

Ja  du  kan  tro,  det  slog  mig,  saadan  en  Mængde 
Himmel  her  er.  Jeg  har  aldrig  tænkt  paa  det  før. 
Som  man  kan  strække  sine  Øjne  her. 

h IR S KN 

Ja,  her  har  vi  Himlen  over  os.  I  København, 
der  har  de  stænget  for  den  med  alle  disse  selv- 
lavede Bjærge.     Jeg  mener  Bygningerne. 

4* 

Gunnar 
Aa,    det   er    da  rent  umuligt  at  være  i  daarligt 
Humor  en  Solskinsdag  paa  Heden. 

Petra 
Vi    har   ogsaa  mere  Lys  her  end  andre  Steder. 

Iversen 
Her  har  vi  Himlen,   og  der  har  de  Bygningerne. 
Er    det    ikke    mærkværdigt,    hvor   Livet    er    rigt  paa 
Billeder? 

Gunnar 

lidt  ubehagelig  berørt 

Hvad  er  det  da  Billede  paa? 

Iversen 
Forstaar    du    ikke   det?      Forstaar   I    andre    det 
heller  ikke?     Virkelig  ikke?     Her  har  vi  den  enfol- 
dige   Tro,    og    derinde   har    de    alt   det  fritænkerske 
Bygværk. 

Gunnar 
Naa  — ! 

Iversen 
Hvordan  gaar  det  ellers  med  Teologien? 

Gunnar 
Aa  — 

Iversen 
Er  den  haard  at  komme  igennem? 

Gunnar 
Naa  — 

Iversen 
Se    nu    engang    paa   ham.      Er   det    ikke,    som 
Præstekraven  var  i  Færd  med  at  voxe  ud? 

Ane 
Men  Jøsses    dow,    hva    tinke   a    po.      A  sku  jo 
ha  æ  Mad  epo  æ  Bord. 

Petra 
Skal  jeg  hjælpe  dig? 

Iversen 
Hvad    siger    du   i    Grunden   til   alle   disse   Pro- 
fessorer?    Er  de  ikke  inde  paa  en  farlig  Vej? 

Gunnar 
Farlig? 

Iversen 
Ja,  jeg  mener  med  denne  kritiske  Pillen  i  Stykker 
af  det  hellige?    Hvad  der  er  helligt,  det  tør  vi  ikke 
saadan  pille  ved  med  vor  Smule  Fornuft. 

Gunnar 
Nej,  jeg  synes  ogsaa,  Teologien    er   en    temme- 
lig umulig  Videnskab. 

Iversen 

lidt  studt 

Det    var   nu    meget   rask   sagt,    det.      Det  troer 
jeg  ikke  rigtig,   du  kan  staa  ved  ? 

Cl   VWK 

Hvorfor  ikke? 

Iversen 
Ja    umulig!     Hvad    mener   du    i    det  hele  taget 
med  umulig? 

Gunnar 
Jeg  mener,  det  er  slet  ingen  Videnskab. 

Iversen 
Ja,  ja.  Jeg  forstaar  jo  nok,  hvad  du  mener. 
Du  mener,  at  den  skal  være  bygget  paa  Respekt 
og  Ærefrygt.  Man  maa  paa  Knæ  for  det,  man 
arbejder  med.  Og  det  maa  baade  Professorer  og 
Studenter. 


Ja  - 


Gunnar 

trækker  paa  det 


Iversen 
Men  dette  Arbejde  med  Textkritik  og  Rettelser 
og  Undersøgelser   af  de    ældre  Haandskrifter  og  alt 
det.     Det  er  noget   farligt  noget.     I  mine  Øjne  da. 
Hvad  bliver  der  saa  i  det  hele  taget  tilbage? 

Gunnar 
Naa  —  jeg   synes    da   ikke,   det  er  det  værste, 
at  de  gerne  vil    have  Bibelen  saa  ægte  som  muligt. 

[VERSEN 

Saa  ægte  som  muligt!  Hvad  vil  det  i  det 
hele  taget  sige.  Den  er  vel  ægte  helt  igennem? 
Ja,  jeg  er  ikke  klogere.  Det  maa  da  vel  være  hævet 
over  al  Tvivl. 

Gunnar 

slaar  det  hen 

Xaa  — 

Iversen 

vred 

Det  skal  du  ikke  affærdige  saa  ligegyldigt.  For 
det  er  et  Livsspørgsmaal.  Jeg  maa  hellere  tvivle 
paa,  at  jeg  i  det  hele  taget  ser  dig  for  mine  Øjne 
end  paa  en  Tøddel  af,  hvad  der  staar  i  Bibelen. 

Gunnar 

irriteret 

Det  vil  sige,  hellere  sindssvag! 
Iversen 

dæmper  sig 

Ja,  ja,  du  er  ung.  Du  ved  ikke,  hvad  dine 
egne  Ord  betyder.  Du  er  ligesom  ham,  den  gamle 
i  Kæmpevisen  —  Sivard  Snarensvend  —  ham,  der 
ikke  saa  Spidsen  af  sit  eget  Sværd.  Men  vogt  dig 
for  Vaaben,  du  ikke  kan  overse.  Ja,  det  siger  jeg. 
Man  vil  have  den  hellige  Skrift  saa  ægte  som 
muligt!  Hvad?  Ikke  sandt?  Den  levende  Guds 
Ord  saa  ægte  som  muligt !  Er  det  ikke  at  gøre  vor 
Kyllingefornuft  til  Dommer  over  det  himmelske? 

Gunnar 

undviger 

Jo  saamæn.  —  Naa,  hvordan  har  I  nu  haft 
det  i  den  lange  Tid?  Er  der  slet  ingen  Forandring 
herude? 

Morten 

Nej,  a  trowr  da  ett. 

Iversen 
Begynder  man  først  at  veje  det  og  det  Udtryk. 
At  grunde  paa,  om  det  eller  det  er  galt.    Saa  ender 
man  med  at  kritisere  Herrens  Tanker. 

Gunnar 
Det  kan  godt  være. 

Iversen 
Lad    os    vogte   os    for,    at  Tanken    faar  Lov  at 
rokke  ved  Troens  Eje  — 

Gunnar 
Aa  ja,    lad  os  opsætte  det.  —  Alting  er  altsaa 
aldeles  ved  det  gamle? 

Ane 

der   imidlertid    sammen    med  Petra   har   dækket  Bordet    med   Kalvesteg  og 
Flæskesteg  og  Medisterpølse  o.  s.   v. 

Nej    Kors,    vi    haa   da    faat    tow    røe    Køer    i 
Vinter. 

Gunnar 
Har  I?     Dem  maa  jeg  siden  ud  at  se. 

Ane 
Men  væsgo,  aa  kom  aa  faa  lidt  Spies. 

Gunnar 
Ja  kom,  jeg  er  storartet  sulten. 

Petra 
Det  var  da  dejligt. 

Iversen 
Her  er  sket  meget   større  Forandringer  end  de 
to  Køer.     Vi   har   haft  en  stor  Sorg  i  Menigheden? 

Gunnar 
Saa? 

Iversen 
Det  er  din  gamle  Lærer.    Du  husker  ham  nok? 
Møller. 

Gunnar 
Ja,   hvad  han? 

Iversen 
Han  er  kommen  saa  sørgeligt  afsted. 

Gunnar 
Saa    er    han    det?     Hvordan  da?     Det  gør  mig 
ondt. 

Iversen 
Han  skal  desværre  skilles  fra  Birgitte. 

Gunnar 

Herregud  !     Ikke  andet? 

Ane 

Væsgo,    nu    ka  I  wal    trænng  te  en  bette  Kon. 

Iversen 
Siger  du   »ikke  andet«   til  det? 

Gunnar 

Ja  hvad !  Jeg  synes  da,  at  det  er  meget  rart, 
at  det  endelig  bliver  til  Alvor.  De  har  længe 
trængt  til  det. 

Iversen 

Trængt  til  det!      Hvorledes? 

Gunnar 

Allerede  mens  jeg  gik  i  Skole  levede  de  jo 
som  Hund  og  Kat. 

Ane 
Aa  væsgo,  æ  Mad  blywr  kold. 

Morten 
Ja  væsgo ! 

Iversen 
Det  jager  vel  ikke  saa  stærkt? 

Ane 

forbløffet 

Nej. 

Iversen 

Trængt  til  det!  Jeg  har  aldrig  hørt  Mage. 
Trængt  til  det!  Trænge  til  noget  ondt!  Til  en 
Synd!     Vil  du  da  forsvare  Skilsmissen? 

Gunnar 
Ja  det  ved  Gud,  jeg  vil.     Der  er  da  intet,  der 
er    modbydeligere   end   saadan   et  Forhold,    hvor  de 
absolut  kun  enes  om  at  sætte  Børn  i  Verden. 

Iversen 
Nej,    det  blir  værre  og  værre!    Naar  de  mødes 
under  Herrens  Velsignelse.     Trængt    til  det!      Hvor 
kan    du,    en    Teolog,     i    det    hele    taget   føre    saa- 
dan Tale? 

Gunnar 
Aa    lad    os     holde    Teologen     udenfor.        Her 
taler  vi  vel  som  Mennesker. 

Iversen 
Hvad  staar  der  i  Matthæus  fem,  toogtredive  ? 

Gunnar 
Jeg  er  ligeglad,  hvad  der  staar  i  Matthæus. 

Iversen 
Du  bøjer  dig  vel  for  Herrens  Ord? 

Petra 
Jamen  Gunnar  — 

Gunnar 

Det  kan  ikke  nytte,  om  I  kører  op  med  hun- 
drede Tusind  Skriftsteder.  Naar  to  Mennesker  faktisk 
odelægger  Livet  for  hinanden,  saa  glæder  jeg  mig 
over,  at  de  skilles. 

Petra 

Det  vilde  du  ikke  sige,  hvis  du  tænkte  paa 
Hornene.       De    har   ti. 

Gunnar 
Ja,    saa   er   det    paa   Tide,    de    stopper,    før   de 
faar   det    ellevte    med. 

Iversen 

Det  tilkommer  ikke  Mennesker  at  sætte  Stopper 
for  det. 

Gunnar 
Naa  ikke?     Var  det  ikke  sandt,    at  Konen  var 
halv    sindssyg    af  de  mange  Barnefødsler?      Hun  fik 
et    hvert  Aar.      Og    Lægen    sagde,    at   hvis    hun    fik 
flere,  saa  risikerede  hun  at  blive  uheldbredelig? 

Iversen 
Det  kan  meget  godt  være. 

Gunnar 
Men    det    faldt    ikke    ham    ind,    at   der   kunde 
være  Tale   om   at    skaane   hende?      Det  var   en  be- 
klagelig Skæbne,   man  maatte  bøje  sig  for?    Og  saa 
fik  de  et  til  næste  Aar  igen? 

Iversen 
Er    det   maaske    din    Mening  —   — ?      Nej  det 
kan  det  ikke  være. 

Gunnar 

Ja,  det  er  min  Mening,  at  det  er  Raahed  og 
Usædelighed  lige  saa  vel  som  at  gaa  til  Skøger. 
Jeg  siger:  Gudskelov  at  de  skilles.  Saa  kan  hun 
maaske  bjærge  Stumperne  af  sin  Forstand. 

Iversen 
Ja,   ja.      Du   er   bleven   disputeresyg    i    Køben- 
havn.     Det  skulde  du  se  at  lægge  af. 

Gunnar 
Du  godeste  Gudl    Og  det  vil  I  holde  Haanden 
over.      Noget   saa  raat,  saa  modbydeligt! 

Petra 
Men  de  ti  Børn,    de    er  da  grænseløs  ulykkelig 
stillede,  naar  Hjemmet  saadan  opløses. 

Gunnar 
Var  de  lykkelige  før?  I  det  Hjem?  Og  det 
første  Hensyn  gælder  nu  engang  ikke  Børnene. 
Det  første  gælder  en  selv.  For  Resten  er  vist  alle 
Parter  bedst  tjent  med,  at  der  kommer  Sandhed  i 
Forholdet. 

Iversen 
Sandhed !  Ja  der  har  vi  det !  Det  er  den  ny 
Lære.  Præcis  saadan  var  det  ogsaa,  Møller  for- 
svarede sig.  Han  vilde  have  Sandhed  i  Forholdet. 
Men  vogt  jer  for  den  Sandhed!  Den  er  opfunden 
af  Løgnens  Fader ! 

Gunnar 
Ja,   hvorfor  ikke! 

Petra 
Men    synes    du  da  virkelig  ikke,    at  det  er  ens 
Pligt  at  kæmpe  sig  igennem  Uoverensstemmelsen? 

Gunnar 

Kæmpe  sig  igennem!  I  er  saa  teoretiske,  saa 
I  aldrig  tænker  paa  at  bruge  jeres  Øjne.  Hvis  man 
nu  med  al  sin  Magt  ikke  kan  komme  igennem? 
Hvis  man  nu  atter  og  atter  slaar  sig  til  Blods  paa 
den  Skillevæg,'  der  er  imellem,  og  ikke  kan  faa  den 
ned?  Saa  er  det  let  nok  at  møde  med  sit  tørre 
Pligtbud:  du  skal  gaa  igennem  Muren.  Man  skulde 
bare  selv  prøve  det. 

Iversen 
Ja,    jeg    begynder   at    forstaa,    hvad   Aand    der 
taler  ud  af  dig. 

Gunnar 
Jeg  forstaar  ogsaa,    hvad  Aand  der  taler  ud  af 
dig.     Det    er   Skriftsteder   og   moralske   Formler    og 
ubarmhjærtige  Pligtbud.    Ud  af  mig  taler  kun  alminde- 
lig Humanitet. 

Iversen 
Humanitet,  ja  det  er  Satans  fineste  Opfindelse. 

Gunnar 

Naa  er  det  det?  Det  vil  sige,  hvad  der  er 
godt,  det  er  djævelsk,  og  hvad  der  er  ondt,  det  er 
guddommeligt.  Det  er  en  mærkelig  Gud,  I  har 
lavet  jer. 

Iversen 
Det    er    nok.      Bespottelser    kan    vi    vel   i   det 
hele  taget  bede  os  fri  for.  —  Ja  I  ser  vel,  hvordan 
det  er  fat? 

Ane 
Aa  nej  dow. 

Iversen 
Men   kun   eet   endnu.     Med   den   Tale  sømmer 
det  sig  ikke  for  dig  at  blive  Præst. 

Ane 
Aa,  Muoten,  nu  æ  et  da  ves  gal? 

Iversen 
Ja,    det   siger   jeg,    saadan   skal   man    ikke    gaa 
ind   til    den    Gerning. 

Gunnar 

pludselig  stilfærdig 

Ja,    I    skal    jo    vide   det  alligevel.       Det  kan  jo 
ikke  skjules. 

Petra 

angst 

Hvad  er  det?     Sig  dog,  hvad  det  er? 

Gunnar 
Det    gør    mig    bare    ondt,    at   det    skal    komme 
saadan.     Jeg  vilde  have  forberedt  jer. 

Petra 

i  stærk  Spænding 

Forberedt!     Paa  hvad? 
Ane 

klagende 

De  æ  hiel  gal! 

Iversen 
Han  har  opgivet  Teologien.     Ikke? 


Gunnar 

stille 

Jo. 

Iversen 

Der 

ser 

I! 

Petra 

Vil 

du 

ikke 

være  Præst  mere? 

Iversen 
Der  ser  I !     Der  ser  I ! 

grædende 

Hvor  kunde  du  nænne! 

Morten 
Hva  sæje  han!     Hva  æ  de  han  sæje? 

Iversen 
Rendt  fra  Teologien!       Og  fra  Kristendommen 
med!     En  Fritænker  altsaa! 

Ane 
Aa  Jøsses  dow,  Muoten! 

Morten 
Sæje  han,  te  han  er  bløwn  en  Fritinker.    Hva? 
Sæje  han,  te  han  æ  bløwn  en  Fritinker? 

Iversen 
Ja   saa  vidt   er   det  kommet.     Gud  se  i  Naade 
til  os,  saa  vidt  er  det  kommet. 

Morten 
Mi  Søhn    æ    bløwn    en   Fritinker!     Mi   Søhn  æ 
bløwn  en  Fritinker! 

Ane 
Aa  aal  den  gue  Mad,  dæ  nu  stoe  aa  blywe  kold. 
Hudden  ska  vi  nu  faa  Row  te  aa  spies  den? 

Morten 
Mi  Søhn  er  bløwn  en  Fritinker! 


ANDEN  AKT 


Samme  Stue.     Morten.     Ane. 

Ane 
Hva  tinke  du  epo,   Muoten? 

Morten 
Aa  de  va  et  nød. 

Ane 
De  æ  rele  strenng    aa    tink    se,    te    aal    de,    de 
sku  enn  saan. 

Morten 
Ja,    de    æ    wal    ett   saan    aa  komm    øwer.     Nej 
de  æ  ett. 

A  \  i . 
A  tøkkes,  aalle   a   ka   faa  Row   faa  et.    A  haa 
ett  faat  Søwn  i  mi  Øwn  i  Næt. 

MOR'I  EN 

Men  de  ka  nu  ett  hjælp  aa  klagh.     De  ka  ett 
blyw    annelun. 

Ane 
Vi    sku    illywl    ett    ha    senn    ham    ind   te   den 
slemme  Bøj. 

Morten 
Ih,  hva  ku  de  nøth! 

Ane 
Vi  sku  ha    senn   ham    po   en  Seminariom,  som 
æ  Præjst  de  Gaang  saah. 

Morten 
De  ku  aalle  nøth,  nej  de  ku  ett. 

Ane 
De  va    dow    møj    bejr,     om    han    saa  ikkun  va 
bløvvn  Skuelmejster,  aa  han  saa  va   bløwn   en  Guds 
Baahn. 

Morten 
De  ku  aalle  nøth.    Han  va  bløwn  en  Fritinker 
illywl. 

Ane 
Da  ett  po  en  Seminariom? 

Morten 
Han    va    bløwn   en    Fritinker    illywl.      Hva   dæ 
ska  ski,   de    ska   ski.      Han    va    bløwn    en    Fritinker 
illywl.     De  sku  nu  saan  væh. 

Ane 
Men  de  æ  da  dæinn    i   Kjøvenhavn,   te   han  æ 
bløwn  saan  spolieret? 

Morten 

De  sku  nu  saan  væh.  Ja,  de  sku.  De  sku 
nu   saan   væh. 

Ane 
Sier  du  saan   po  ed,  Muoten? 

Morten 

Ja,  saan  sier  a  po  et.  Vi  haa  nu  gawn  hæ 
aa  bløwn  hovmodde  aa  den  Søhn.  Ja  vi  haa.  Vi 
haa  won  hovmodde  aa  den  Søhn.  De  ka  vi  ett 
sæj    Nej    te.      Vi  haa  won  hovmodde  aa  den  Søhn. 

Ane 
Tøkkes  du  de? 

Morten 

Jov,    han    sku    frem.      For  han    sku    blyw    nød 

stuert,   saa  Folk,   di    ku    sie    op  te  ham.     Men  saan 

ska  vi   ett  tink.    Xej  vi  ska  ett,  saan  ska  vi  ett  tink. 

Ane 
Aa  nej,  men  de  æ  strenng. 

Morten 
De  æ  ett  faa  strenng.  Ett  mier  ind  som  vi 
haa  faatinnt.  Vorherre  han  æ  aalle  faa  hoer  ve 
wos.  Han  gie  wos  ett  annet,  ind  vi  haa  faatinnt. 
Nej  han  gjø  ett.  Han  gie  wos  ett  annet,  ind  vi 
haa  faatinnt.     Læ  wos  hous  po  de. 

Gunnar 

kommer.     Stilhed.     Han  gaar  hen  til  Vinduet 

Det  er  svært,  hvor  det   er  taaget  i  Dag.     Saa- 

dan  en  Taagedag  paa  Heden  er  dog  noget  af  det 
tristeste,  stilhed  I  maa  ikke  være  saa  bedrøvede.  Det 
gør  mig  ondt,  at  I  tager  jer  det  saa  nær. 

Morten 
Hva  dæ  æ  let  faa  den  jen,    de   æ  wal   ett   saa 
let  faa  den  aan.     Nej    de    æ   ett,    de   æ   ett  saa  let 
faa  den  aan. 

Gunnar 
Jeg    forstaar   jo    godt,    at    det    er    en    Skuffelse. 
Nu  har  I  sat  saameget  ind  paa,  at  jeg  skulde  være 
Præst. 

Morten 
Jen  ka  skywt  si  Øwerbewisning,  som  de  va  en 
gammel   Frakk,   aa  en  aan  ka  ett. 

Gunnar 
Nej   hør,   I  tager  fejl  af  mig.     Jeg  er  ikke  saa- 
dan  en  Pjalt,   som  I  troer. 

Morten 
Nej,   du  passe  wal  ett  om  aa  hie  saan. 

Gunnar 
Lad  os  nu  se  at  komme  til  at  forstaa  hinanden. 
Vi    maa  da  kunne    raabe    hinanden    op.      Herregud! 
Saa  langt  er  vi  vel  ikke    komne    bort.     Jeg  forstaar 
jo  nok,  at  I  er  kede  af  det,  der  er  sket. 

Morten 

Jow    vi    æ    kiw    aa   ed.      De    ska    a   ett  go  fræ. 
Vi   æ  grow   kiw  aa  ed. 

Gunnar 

Jeg  har  aldeles  ikke    glemt,   hvordan  I  har  op- 
ofret  jer    for    min    Skyld.     I    maa    ikke   tro,   jeg    er 

utaknemmelig.      Jeg    foler   det,   jeg    skylder   jer  saa 

umaadelig  meget.     Og  kunde  jeg   gengælde  jer  lidt 

af  alt  det,   I  har  gjort   —   ja,    det    er  Sandhed,  det 
vilde  være  min  største  Glæde. 

Morten 

tvivlende 

\aa. 

Gunnar 
Jeg  husker  godt,   hvordan  1    har  maattet  spare. 
I  har  ofret  og  lagt  til  Side  og  mange  Gange  nægtet 
jer  det  nødvendige. 

Ane 
Jov,   de  haa  vi,   Muoten. 

Ginnar 
Og    det    altsammen    for    at   jeg    kunde    naa    til 
det,    som    stod    for    jer   som    det   højeste   af  alt  — 
blive  Præst. 

Ane 
Aa  jov. 

Gunnar 
Det  er  netop  Sagen:    I  troer,  det  er  det  største, 
man    kan    naa,    men    det    er    det    slet    ikke.     I  aner 
ikke,   at  i   mange  intelligente  Kredse,    der  anses  det 
at  være  Præst   for  meget  lidt. 

Mob  i  i.\ 
Jov,    a     ved     wal,     te    Guds     Rige     haa    manne 
Fjender. 

Gunnar 
Nej,  det  er  .ikke  det,  jeg  mener.  Men  for  jer 
staar  Præsten  som  saadan  en  aandelig  General. 
Men  kommer  man  imellem  udviklede  og  selvstæn- 
dige Mennesker  —  virkelig  fremragende  Folk,  saa 
opdager  man  snart,  at  saadan  en  sølle  Landsby- 
præst, han  kan  knap   bruges  som   Rekrut. 

Morten 
Naa? 

Gunnar 

Den  Dannelse,  saadan  en  Præst  har  faaet,  er  jo 
tit  umaadelig  løs.  Se  nu  til  Pastor  Iversen  her. 
Hvad  har  han  set,  hvad  har  han  tænkt,  hvad  kan 
han:  Mens  han  var  i  København,  var  han  op- 
taget af  sit  stærkt  begrænsede  Examensslid.  Og 
neppe  var  han  færdig,  før  han  maatte  afsted  for 
at  dele  ud  til  andre.  Han  deler  sit  Liv  imellem  at 
producere  og  vegetere.  Naar  tager  han  noget  ind? 
Har  I  nogensinde  oplevet,  at  han  var  optaget  af 
en  Bog,  han  havde  læst.  Han  kan  saamæn  ikke 
engang  læse. 

Morten 

Trowr  du  ett,  te  han  ka  løes? 

Gunnar 
Nej,  jeg  troer  ikke,  han  kan  arbejde  med  nye 
Tanker.  Han  kan  ikke  læse,  hvad  der  ikke  gaar 
ad  de  gamle,  udtraadte  Stier.  Ja  I  maa  da  ind- 
rømme, at  det  er  en  meget  overfladisk  Dannelse? 
Han    er    ligefrem    uvidende.     Han    kender   ikke    det 

mindste  til  vore  bedste  Forfattere.  Det  er  da  aaben- 
bart,  at  den  Mand  duer  ikke  til  at  føre  an  i  en 
Kulturkamp. 

Morten 
A  haa  nu   aalle  hoer,    te  æ  Præjst  ett  ku  løes. 

Gunnar 
Læse    og    læse,    det    er     to    Ting.       Han    kan 
naturligvis  nok  Bogstaverne. 

Morten 
A   tinke    dow,    te    han    ka    løes    i    den    hellige 
Skriwt  hvæ   Daw. 

Gunnar 
Ja  det  kan  godt  være. 

Morten 
Sa    tøkkes    a   ett,    du  sku   sæje,    te    han    ka  ett 
løes. 

Gunnar 
Aa,    I    misforstaar.    —    Jeg   forsikrer   jer,  dette 
Sortkjoleregimente,  som  I  herude  paa  Landet  lydigt 
og  ydmygt  bøjer  jer  for,  det  griner  man  af  i  Køben- 
havn. 

Morten 
Jov,  de  trowr  a  gjahn,  te  dæ  æ  dem,  dæ  grine 
aa  dje   Barnetrow.      De  trowr  a  gjahn. 

Gunnar 
Nej,  af  Præsteherredømmet.      Du  godeste!    Det 
er    jo    Præsten,    der    bestemmer,    hvad    I    andre  tør 
tænke.     Hans  Ord  er  Guds  Ord. 

Morten 
A  haa  nok  hoer,    te    di    grine   aa    aal  de.     De 
haa  a  nok  hoer. 

Gunnar 
Hvad  hjælper  det  jer,   at  I  har  politisk  Frihed, 
naar  I  aandelig  talt  er  aldeles  umyndige. 

Morten 
A    ka    tink,    te    di    grine   dæinn   i    Kjøvenhavn. 
Men    ka    di    og    grin   Vorherre    væk?      Ka    di    de: 
Ka  di  og  grin  Vorherre  væk? 

Gunnar 

Du  misforstaar  igen  — 

Morten 
Aa   ka   di   grin   dje    Synd    væk,    hva?     Ka   di 
grin  dje  Synd  væk? 

Gunnar 
Jeg  mener  ikke   — 

Morten 
Men   di    ka    grin  dje    egen    Sjæl    væk.     De  ka 
di.     Di   ka    grin    dje    egen    Sjæl  væk.     De    ska  vi 
hous  epo. 

Gunnar 
Lad    os    ikke   hænge   os   i  et  enkelt  Ord.     Det 
er  rnaaske  et  galt  Udtryk  — 

Morten 
Di   ka  grin   dje  Sjæl  væk,  de  ka  di. 

Gunnar 
Det  er  saa  ^vanskeligt  at  føre  en  Samtale,  naar 
den  saadan    bliver    hængende    i  Uvæsentligheder  og 
ikke  vil  slippe  løs  igen. 

Morten 
Di  ka  grin  dje  Sjæl  væk,  de  ka  di. 

Gunnar 
Jeg  mener,  det  er  bare  herude   paa  Landet,  at 
I  troer,   det  er  saa  umaadelig  meget  at  være  Præst. 
Inde  i  Byen  imponerer  det  slet  ikke. 

Morten 

Nej,   de  haa  a  jo  hoer,   dæ  grine   di  baa  a  ed. 

Stilhed 
GUNN  \R 

Det  er  jo  ogsaa  ligegyldigt,  om  det  er  det 
største,  man  kan  naa  til,  det,  at  være  Præst,  eller 
om  det  ikke  er  det.  Sagen  er,  at  I  har  opdraget 
mig  til  at  blive  det.  Og  nu,  da  I  skal  til  at  høste 
Frugten  af  al  jer  Besvær,  nu,  da  jeg  kan  klare  mig 
selv  og  ikke  behøver  at  koste  jer  mere,  nu  gaar 
jeg  hen  og  skuffer  jer. 

Morten 

Jov,  du  goer  din  egen   Vej. 

Gunnar 

Lad  os  nu  se  ganske  nøgternt  paa  det.  Ikke 
sandt,  alle  Mennesker  skal  ikke  være  det  samme, 
vel:      De  skal   ikke  være   Præster  allesammen r 

Morten 
Nej,  di  ska  -ett  væh  Præjster  — 

Gunnar 
De   skal   heller   ikke   være  Lærere   allesammen, 
eller    Læger    eller    Bønder?     Men    de    vælger    der- 
imellem, efter  som  de  har  Evne  og  Lyst  til? 

Morten 
Nej,  di  ska  ett  væh  de  saram   aalsammel.     De 
ska  di  ett. 

Gunnar 
Og  saa  kan  vi  slet  ikke  sige:  De  lykkeligste, 
det  er  dem,  der  bliver  Præster.  En  er  maaske  lyk- 
kelig ved  at  være  Præst,  en  anden  er  lykkeligst 
ved  at  være  Snedker.  De  lykkeligste,  det  er  dem, 
der  kommer  paa  den  Plads,  de  passer  bedst  til. 

Morten 
Di  ska  ett  væh  de  samm  aalsammel. 

Gunnar 
Og  naar  et  Menneske  passer  bedre  til  at  være 
Snedker  end  til  at  være  Præst,  saa  bliver  han  ogsaa 
lykkeligere  som  Snedker. 

Morten 
Jov,  de  æ   moj    rele,  di  ska  ett  væh    de  samm 
aalsammel. 

Gunnar 
Lad  os   nu   tænke  os,    at   saadan   et   Menneske 
har   Forældre,    der    holder    af  ham,    og   gerne   vil  se 

ham  lykkelig.  Og  de  har  sat  sig  i  Hovedet,  at  han 
skal  være  f.  Ex.  Præst.  Men  han  føler  selv,  at 
han  passer  bedre  til  at  være  f.  Ex.  Snedker.  Vil 
det  saa  ikke  i  Længden  blive  til  størst  Lykke  — 
ogsaa  for  dem    —  at  han  følger  sine  Evner: 

Ane 

Aa  Herregud,  Gunnar!    Vil  du  da  væh  Sneiker: 

Gunnar 

Nej  vist  vil  jeg  ej.  Vi  kan  ogsaa  sige  Læge. 
Det  kommer  ud  paa  et.  Det  er  bare  det,  jeg  vil 
have,  I  skal  indrømme,  at  Forældrene  med  Tiden 
vil  blive  mest  glade  ved  det,  der  er  til  den  største 
Lykke  for  ham  selv. 

Morten 
Men  vi  ska  go  paa  jen  Vej  aalsammel. 

Gunnar 
Ja    naturligvis.      Man    skal    være    et    skikkeligt 
Menneske. 

Morten 
Nej,  vi  ska  go  paa  Vorherres  Vej   aalsammel. 

Gunnar 
Ja,    det   vil    netop    sige   at    gaa    den    Vej,    som 
vore  Evner  og  Tilbøjeligheder  anviser. 

Morten 

Nej,  de  ska  sæj,  aa  go  paa  den  rett  Vej.  paa 
Vorherres  Vej. 

Gunnar 
Ja,   man  skal  jo  kun  gøre,  hvad  man  kan  være 
bekendt. 

Morten 
Dæ   æ  ikkuns  jen  Vej   te  Frelse,   aa  de  æ  Vor- 
herres Vej.     Aaa   næ    vi    æ    faa    stuer   te   aa   go  aa 
den,    saa    æ   dæ   ingen  aan.     Nej  dæ  æ  ett,    saa    æ 
dæ  ingen  aan. 

Gunnrr 
Det  var  jo  slet  ikke  det,  vi  skulde  tale  om. 

Morten 
Jov    de   va,    faa    de    æ   den   jennest   Sandhied. 
Dæ  æ  ikkuns  jen  Vej.    Aa  den  ska  vi  go  aalsammel. 

Gunnar 
Vi  kunde    virkelig    behøve    en  Ordstyrer    for  at 
blive    ved    Sagen.      Her   er   Tale    om  Valg   af  Livs- 
stilling. 

Morten 
Vi  ska  go  aa  jen   Vej   aalsammel. 

Gunnar 
Maa  jeg  bare  gøre  jer  et  Spørgsmaal? 

Ane 
Aa  jov,  de  maa  han  da. 

Gunnar 
Selvom    det    nu    virkelig    var    den    mest   ideale 
Stilling    af  alle,    det    at    være    Præst,    hvad    kan    det 

saa  hjælpe,  naar  jeg  ikke  duer  dertil?  Og  naar 
jeg  nu  alligevel  bliver  et  dygtigt  Menneske,  saa  er 
jeres  Offer  dog  ikke  helt  spildt.  Vel?  Og  det  tor 
jeg  sige :  Jeg  har  ikke  svigtet  mine  fattige  For- 
ældre i  den  Henseende.  Jeg  har  bestandig  følt,  at 
hvad  I  har  ofret  for  mig,  forpligtede  mig  til  Ar- 
bejde. Jeg  har  hele  Tiden  været  flittig.  Jamen 
var  det  dog  alligevel  ikke  værre,  om  jeg  var  bleven 
en  Drivert,   der  gik  og  daskede  min  Tid  væk? 

Morten 

Jen  ka  komme  i  Sok  paa  jen  eller  aan  Maahd, 
aa  saa  ka  han   komm  op  igjen  me  Guds  Hjælp. 

Gunnar 

Vilde  I  da  hellere  have,  at  jeg  skulde  være  en 
doven  Slubbert,  der  gik  og  odte  jeres  fattige  Spare- 
skillinger, naar  jeg  hare  bojede  mig  lydigt  under 
Teologien? 

Morten 

Næ  jen  goe  te  Vorherre  etter  Hjælp,  saa  goe 
han  ett  vild.  Nej  han  gjo  ett.  Saa  goe  han  ett 
vild.     Faa  dæ  æ  Hjælp  faa  aal  \vo  Synd. 

Gunnar 

I  vilde  hellere  have,  at  jeg  skulde  være  en 
lumpen   Karl!      Maaske    et    sølle    Subjekt?      Kiler  en 

ryder?  Hvorfor  ikke!  En  Forbryder,  der  stjal, 
eller  begik  Falsk  —  eller  Voldtægt,  hvad?  Alt  det 
var  bedre  end   Fritænker? 

Morten 
Næ  jen  haa  saa  se  løs  fræ   Gud,    saa   ka  Vor- 
herr  hejr  ett  hjælp  ham. 

Ane 
Aa  Muoten,  de  æ  den  støest  Synd? 

Morten 
Jov  de  æ  et,  de  æ  den  støest  Synd? 

Gunnar 
Altsaa  det,  at  jeg   ikke   hylder  Præstens  eneste 
patenterede    og    statsautoriserede  Livsanskuelse,    det 
er  meget  værre,  end  om  jeg  var  en  gemen  Kæltring? 

Morten 
Faa  enhvæ  Synd  æ  dæ  Oprejsning.     Ja  dæ  æ. 
Men  faa  Vantrow  æ  dæ  ett  ann  Oprejsning,  ind  te 
jen  omvender  se,   fahr  de  æ  faa  sild. 

Gunnar 
Det  er  altsaa  ligegyldigt,    om    man    beflitter  sig 
paa  at  være  et  hæderligt  Menneske? 

Morten 
Vi  Minnesker,  vi  faamoer    ett   nød    a  wos  sjel. 
Næ  vi  gjø  ett.     Næ  vi  ett  la  Gud  hjælp. 

Gunnar 
Det  betyder  altsaa  aldeles  intet,    enten  man  er 
honnet  og  renlig  i  Tankegang  eller  lurvet  og  fedtet? 
Del    er   aldeles    ligegyldigt,    hvad    ett  Menneske  vil? 

Morten 
Den  Ville,  den  ka  ett  hjælp  wos  stuer. 

Gunnar 
Xej  hvor  jeg  finder  det  oprørende ! 

Morten 

Denne  Wærdens  Bøhn,  di  holde  jo  ett  aa  æ 
Sandhied.  Nej  di  gjø  ett.  Di  holde  jo  ett  aa  æ 
Sandhied,  de  ved  vi  jo  nok. 

Gunnar 

Og  det  er  dig,  der  ellers  dømmer  saa  mildt 
om  andre. 

Morten 

A  dømme  ett.  Vi  ska  ett  dømme.  Men  Guds 
Uer  dømme.     Ja  di  gjø,   Guds  Uer  dømme. 

Gunnar 

Men  er  der  da  ikke  Spor  af  Forskel  imellem 
en   brav  Karl  og  en  Slyngel? 

Morten 
Næ  di  go  te  Helvede  begge  tow,  saa  æ  wal  æ 
Faaskjel  ett  saa  grow  stuer. 

Gunnar 

Naa,  det  siger  du! 

Morten 
Enten   jen    komme    dæ    som    en  brav  Kaal  ejr 
som    en    Sløngert,    som   du    sæje,    de  ka  wal  komm 
ud  po  jet. 

Gunnar 
Ja,    det    Standpunkt    er   konsekvent.      Men    saa 
existerer  der  heller  ikke  hverken  godt  eller  ondt. 

Morten 
Dæ  æ  ett  annet   godt  ind  hos  Gud.     Faa  Gud 

æ  gue. 

Gunnar 
Gud    og  Djævelen    er    blot    to    politiske    Parti- 
førere,  der  slaas  om  Vælgerne. 

Morten 
Nej  Gud  æ  gue.     Ja  han  æ.     Gud  æ  gue. 

Gunnar 
I  har  en  net  Forestilling  om  guddommelig 
Godhed.  Den  staar  langt  under  menneskelig.  Selv 
de  værste  Afskum,  Jorden  har  baaret,  kan  staa  Maal 
med  den.  Lønnede  de  maaske  ikke  alle  deres 
blinde  Tilhængere?  De  traadte  kun  paa  de  gen- 
stridige. Det  er  Kærlighedens  Gud,  som  I  gør  til 
en  Politibetjent  med  Knortekæppen  i  Næven.  Det 
er  ham,  der  siger,  at  vi  skal  tilgive  vore  Fjender 
og  overvinde  ondt  med  godt.  Aa,  jeres  Gud  er 
lavet  i   jeres  eget  Billede,  lavpandet  og  hævngerrig. 

Morten 
Ja,   ka  du  spott   di    Gud,    saa  ka  du  wal  aasse 
spott  di   Faahr  me. 

Gunnar 

Jeg  mente  ikke  dig.     Hvor  kan  du    tro,  at  jeg 
tænkte     paa     dig.      Du    staar     i    Virkeligheden    saa 

er  skabt  i  tidligere  Tiders  Aand. 

Morten 

rejser  sig.     Langsomt  og  med  Vægt 

Nu  ska  a  sæj  dæ  jen  Ting,  mi  Dreng.  A  ve 
ett,  huor  du  holde  te,  aa  hwa  de  æ  faa  Folk,  du 
omgoes.  De  kinne  a  ett.  Aa  a  kinne  ett  aal  dem 
Rævekunster,  som  I  haa  faa  dæinn  i  Kjovenhavn. 
Men  a  ka  sie,  te  du  haa  laer  godt  sihn  sidst. 

Gunnar 
Far,  det  var  sandelig  ikke  Meningen  — 

Morten 

Læ  nu  me  taal.  A  tøkkes,  te  du  haa  snaar 
saa  nok.  Du  haar  laer  aa  brug  en  faale  Mund, 
de  haa  du.  Aa  du  trowr  ves,  te  du  æ  en  faale 
Kaal.  Saan  som  du  ka  gaw  op.  Aa  si  wos  aal 
øwer  æ  Hued  —  baad  æ  Præjst  aa  di  gammel 
Faahr.  Ja  du  æ  jo  ett  ræd  faa  aa  ta  et  op  me 
Vorherre  sjel. 

Gunnar 

Jeg  vil  bare,  I  skal  forstaa  — 

Morten 
Tøw  nu  en  bette  Kon,  faa  nu  vil  a  sæj  dæ 
jen  Ting.  Du  ska  ett  snakk  saa  høwt  om,  hudden 
Vorherre  han  ska  væh,  aa  hudden  han  ska  ett  væh. 
Faa  ha  du  ett  Brug  faa  ham,  som  han  æ,  saa  haa 
han  kahænsæ  hejr  ett  Brug  faa  dæ.  Aa  saa  ska  a 
sæje  dæ,  hva  du  æ.     Du  æ  slet  ett  saa  stuer,  som 


82 


du  sjel  trowr.  Nej  du  æ  ett.  Du  haa  møj  aa  læer 
inoh.  Men  føest  sku  du  læer  aa  ett  øwerfus  gamle 
Folk,  fordi  vi  vil  ett  dans  etter  di  Piw. 

Gaar 

Ane 
Aa  Jøsses    da,    Gunnar!    stilhed   Du    sku    si    aa 
væh  lidt  gue  ve  di  Faahr,  Gunnar.    Han  æ  saan  en 
gue  Mand. 

Gunnar 
Hvad  skal  det   sige,    at   jeg   ikke    er    god   ved 
ham?     Hvad  er  det  da,  jeg  gør? 

Ane 
Aa  ett  saan  nød. 

Gunnar 
Det  hele,  I  kan  bebrejde   mig,    er,    at   jeg    har 
sagt  min  Mening.     Det  maa  jeg  vel  have  Lov  til. 

Ane 

Jov   Kors ! 

Gunnar 
Jeg  kan  da  ikke  gøre  ved,  at  han  ikke  forstaar 
et  Ord  af  det. 

Ane 
Nej. 

Gunnar 

Jeg  forstaar    slet    ikke,    hvad    I    mener   med,   at 
jeg  ikke  er  god   imod  Fader? 

A  N  i  ■: 
Du  sku  ett  væh  saa  hoer  imue  ham.    Faa  han 
æ  nu  ett  sjel  saa  hoer. 

Gunnar 

Er  jeg  haard?    Skal  det  kaldes  at  være  haard? 
Ja  der  kan  siges  meget! 

Ane 

Joy,  de  hover  ham  nu  ett,  aal  de   du  sæje,  de 
æ  godt  aa  sie. 

Gunnar 
Nej    naturligvis    hover   det    ham    ikke.      Det   er 
en   Selvfølge. 

Ane 
Jov,    men    du    sku    hous    po,    te    han    aalti    haa 
won    saa  urimmele  gue  ve  dæ.     Han  haa  aalle   hat 
en  Tank  faa  se  sjel.     Baa  faa  dæ. 

Gunnar 

Ja,  det  ved  jeg  godt. 

Ane 
Men  de  sku  du  tink  lidt  epo,  tokkes  a. 

Gunnar 

Jamen  Herregud !     Vi  maa   jo    komme   til  For- 
staaelse. 

Ane 
Jov. 

Gunnar 
Jeg  gør  jo  alt,  hvad  jeg  kan,  for  at  faa  jer  til 
at  forstaa  mig.     Skal  det  kaldes,  at  jeg  er  haard? 

6* 

Ane 
Aa  nej,   Gunnar. 

Gunnar 

Jeg  søger  jo  at  forklare  mit  Standpunkt,  som 
om  jeg  talte  til  et  lille  Barn.  Jeg  kan  da  ikke 
gøre  ved,    at   I    ikke   kan    fatte    saa   meget,    som  et 

Barn. 

Ane 

Aa  Gunnar! 

Gunnar 

Det  er  saa  utrolig  haabløst,  at  vi  ikke  kan 
tale  os  igennem.  Vi  kunde  ligesaa  godt  staa  hver 
i  sin  Verdensdel  og  raabe.  Om  jeg  talte  Tysk  eller 
Fransk,  kunde   det  ikke  være    umuligere   for   jer   at 

begribe. 

Ane 
Du  æ  da  bløwn  saa  voldsk. 

Gunnar 
Det  vil  sige,  jeg  er  jer  for  ivrig.    Jeg  har  ikke 
det    Fiskeblod    i    mig,    som    Folk    her    paa    Landet 
allesammen  slæber  om  med. 

Ane 
A  faastoe  me  ett  po  de. 

Gunnar 
Men    prøv    nu     engang     at    forstaa,     hvad    jeg 
mener.     Naar  man  ikke  er  anlagt  til  at  være  Præst, 
saa   duer  man   ikke  til  det.     Og  saa  skal  man   helst 
lade  være.     Ikke  sandt. 

Ane 
Jov. 

Gunnar 
Jeg  duer  ikke  til  at  være  Præst,  og  derfor  har 
jeg  opgivet  det.     Det  er  da  klart  som  Dagen. 

Ane 
Ja  Gunnar,    men    næ    nu    di    Faahr    saa    gjahn 
vilde: 

Gunnar 
Jeg   maa   da   virkelig    vælge   mit   Arbejde   efter 
mine  Evner.     Det  maa  I  da  kunne  indser 

Ank 
Jov,    men   a   tøkkes,   næ    de   nu  waa   saa   stuer 
en  Ting  faa  di  Faahr. 

Gunnar 

Ja,  det  er  det,  jeg  siger,  det  er  haablost.  En 
snakker  i  Øst  og  en  i  Vest. 

Petra 

kommer 

I  er  her  vel  endnu  r 

Gunnar 

tager  hendes  Hænder 

I  )et  er  kønt  af  dig  at  komme.  Du  kan  tro, 
jeg  skønner  paa  det.  Vi  to  maa  da  kunne  finde 
hinanden? 

Petra 

Hvordan   mener  du  finde? 

Gunnar 
Vi  maa  komme  igennem  Misforstaaelser  og 
Vrøvl  og  alt  det,  som  de  andre  bliver  hængende  i. 
Og  det,  at  du  kommer  her,  det  er  mig  et  Bevis 
paa,  at  du  selv  trænger  til,  at  vi  skal  slaa  os  igen- 
nem. 

Petra 
Du    maa    da    ikke    tro,    at    det    er    derfor    jeg 
kommer. 

Gunnar 
Ikke  det?     Naa  ikke? 

Petra 
Jeg  har  virkelig  andet  at  bestille  end  at  disputere 
nu.     Jeg  skal  i  Kirke. 

Gunnar 
Ja  naturligvis. 

Petra 
Jeg  vil  bare  spørge,  om  I  vil  med? 

Ane 
Men  æ  et  da  saa  sild.     Jøsse  jov,    de    æ  et  jo 
aasse.     A    sku    baah    ha    mi    Huetøw    po,    saa    æ    a 
fahre. 

Petra 
Og  Morten   Høj? 

Ane 
Ja    han    æ    ves    fahre.      Nu    ska    a    strajs     kald 
ad   ham. 

Petra 
Gaar  du  med,   Gunnar : 

Gunnar 
Spørger  du  om  det? 

Petra 
Ja,  det  kunde  du  da  godt.    I  Kirken  kan  man 
da  altid  komme. 

Ane 

binder  et  Tørklæde  om  Hovedet 

Aa  jov  Gunnar,  ku  du  ett  faa  Sind  te  aa  gaa  me. 

Gunnar 

Nej. 

Ane 

A  trowr,  di  Faahr  vild  blyw  saa  glaah. 

Gunnar 
Netop  derfor  kan  jeg  ikke. 

Ane 
Ku  du  ett  nænn  aa  gjoh  ham  den  Glæer 

Gunnar 
Nej,  for  han  vilde  strax  lægge  noget  deri,  som 
ikke  er  der.     Det  vil  I  allesammen, 

Petra 
Nej  slet  ikke. 

(il   XX AR 

Saa  vil  I  i  alt  Fald  sidde  der  og  vogte  paa, 
om  Præstens  Ord  nu  ikke  gør  Indtryk.  Det  kan 
ikke  nytte,  det  gør  ingen  Indtryk  paa  mig. 

Petra 
Det  er  dumt  af  dig,  Gunnar! 

Gunnar 
Kan  gerne  være.     Jeg  gør  som  jeg  vil. 

Petra 
Man  skal  heller   ikke   udelukke   sig  fra  at  høre 
noget.      Hvordan    skal    man    saa    nogensinde    blive 
anderledes. 

Gunnar 
Jeg  ønsker  ikke  at  blive  anderledes. 

Petra 
Synes  du  allerede,  du  er  helt  færdig?    Og  fuld- 
kommen? 

Gunnar 
Bilder  du  dig  virkelig  ind,  at  der  er  en  Tøddel 
af  det,  jeg  hører,  der  er  nyt? 

Petra 
Det  ved  jeg  ikke.     Men  naar  det  er  sandt? 

Gunnar 

med  et  Skuldertræk 

Sandt!     Ja  — 

Petra 
Det    kan    da    virkelig   godt   ske,    at    saadan    et 
Ord  kan  slaa  ned   i  en,    netop    fordi    man   føler,    at 
det  er  sandt? 

Gunnar 
Neppe  naar  man  er  saa  forhærdet  som  jeg. 

Petra 
Du  vil  gøre  dig  forhærdet. 

Gunnar 
Troer   du    ikke,   jeg   kender   Lektien.     Jeg    har 
da  ikke  studeret  Teologi  i  tre  Aar  helt  forgæves. 

Petra 
Ja,  du  maa  jo  raade  dig  selv. 

Ane 
Tinke  du  saa  ett,  te  han  goe  me? 

Petra 
Jeg  troer  ikke  han  vil.      Han  er  saa  stædig. 

Ane 
Ku  du  nu  ett  faa  Sind  te  ed  illywl,  Gunnar. 

Gunnar 
Jeg  har  jo  sagt  Nej. 

Am. 
Men  a  tinke  du   ku    sejj    hæhjem    aa    faa  Lyst 
te  et.     Aa  saa  ku  du  jo  lissaawal  go  nu  strajs? 

Ginnar 

kort 

Det  kan  der  ikke  være  Tale  om. 

Am; 
Aa  nej.     Men  ku  du  illywl  bekvem m  de  te  aa 
følles  me  wos?     Di  Faahr  vild  blyw  saa  glaah? 

Gunnar 

Men   jeg   gør   det   ikke.      Det    kan   ikke   nytte, 
du  bliver  ved  at  plage  mig.     Jeg  gør  det  ikke. 

Ane 
Nej,  nej,  a  sæj  jo  ett  nød. 

Gunnar 
Jeg  vil  have  min  Frihed  her.     Det  er  jeg  vant 
til.     Og  det  maa  I  lære  at  finde  jer  i. 

Ane 

forskrækket 

Jov  Kors ! 

Petra 

til  Ane 

I  kan  godt  gaa  i  Forvejen.    Jeg  kommer  strax. 

Ane 
Jov. 

Petra 
Jeg  vil  bare  tale  lidt  med  ham  først. 

Ane 
Aa    ja,    taahl    en    bette    Kon    venlig    te    ham. 
Faa  han  haa  et  ett  godt. 

Gaar 

Petra 
Hør  Gunnar  — 

Gunnar 
\u  vil  jeg  ikke  have   nogen   Reprimande.     Jeg 
kan   godt  se,  du  har  fyret  under  til  en. 

Petra 
Nej,  det  er  slet  ikke  det,  jeg  vil. 

Gunnar 
Naa,   jeg    var   bange    for,    at   jeg    skulde    have 
flere  Skænd. 

Petra 
Nej,   hvad  kan  det  nytte. 

Gunnar 
Du  har  Ret,  det  nytter  ikke. 

Petra 
Jeg  vil  bare  sige:  Jeg  kender  jo  ikke  Livet  i 
Kobenhavn.  Men  jeg  ved  jo  nok,  at  der  er  mange 
Fristelser  og  saadan  noget.  Og  der  er  vist  gruelig 
mange,  der  forvilder  sig  ud  i  saadan  Vidtløftighed. 
Jamen  jeg  ved  ogsaa,  at  de  kan  komme  ud  af  det 
igen. 

Gunnar 
Skal  det  sige,  at  jeg  — 

Petra 
Jeg  har  hørt,  at  unge  Mennesker  saa  let  kan 
komme  i  Pengeforlegenhed.  Og  saa  sælger  de 
deres  Bøger  for  at  faa  Penge.  Og  saa  har  de  ikke 
Raad  til  at  købe  dem  igen.  Og  de  tør  ikke  for- 
tælle det.  Ja  troer  du  ikke,  at  det  tit  er  derfor 
de  opgiver  deres  Studeringer  — 

GUNNAS 

Xej   hør  nu,    Petra  — 

Petra 
Blot  et  Ord  endnu.    Jeg  har  ligget  hele  Natten 
og  tænkt    paa    det.     Hvis    der    skulde    være   saadan 
noget  galt  — 

Gunnar 
Det  er  der  ikke  — 

Petra 
Jamen  hvis  der  alligevel  var,  saa  kan  jeg  vist 
hjælpe  dig.  For  jeg  har  nogle  Penge  efter  min 
Mor.  Du  behøver  aldrig  at  fortælle,  hvad  du  har 
brugt  dem  til.  Det  vil  jeg  ikke  engang  vide.  Og 
der  er  ikke  en  Sjæl,  der  skal  faa  at  vide,  at  du 
har  faaet  dem. 

Gunnar 
Begriber  du  ikke,  at  du  fornærmer  mig? 

Petra 
Hvor    kan    det    fornærme,    at    jeg    saa    gruelig 
gerne  vil  hjælpe  dig. 

Gunnar 

Du  kan  slet  ikke  tænke  dig,  at  jeg  kan  drives 
af  andet  end  sjofle  Motiver. 

Petra 
Aa  jo,   men  jeg  havde  dog  haabet  — 

Gunnar 

Ja,  du  havde    haabet,  at   jeg    var    en    forfalden 
Pjalt. 

Petra 
Jeg  havde  haabet,  at  du  kunde  hjælpes,  men 
nu  ser  jeg,  at  det  er  umuligt.  For  det  er  jo  da 
umuligt?  Det  er  aldeles  sikkert,  at  der  ikke  er  det 
mindste  om  det?  Du  maa  ikke  af  Hensyn  til 
mig  — 

Gunnar 
Kære,  lille  Petra,  jeg  ved  ikke  om   jeg  skal  le 
eller  græde  over  dig. 

Petra 
Græd  hellere  over  dig  selv. 

Gunnar 
Du  kan  da  sige    dig    selv,    at   hvis    det    var   af 
økonomiske    Grunde,    jeg    havde    forladt    Vejen    til 
Prædkestolen,  saa  havde  jeg  handlet  som  et  Fæ. 

Petra 
Ja  desværre. 

Gunnar 
Jeg  har  aldrig  gjort  Gæld.    Jeg  har  altid  holdt 
godt  Hus  med  det  lidt,  jeg  havde. 

Petra 
Har  du  det? 

Gunnar 
Hvad    skulde   jeg    bruge    Penge    til.      Jeg    har 
aldrig  været  forfalden  til  nogen  Last. 

Petra 
Jamen  saa  kan  jeg  slet  ikke  forstaa  — 

Gunnar 
Sæt  dig  nu  roligt  ned.     Saadan.     Saa  skal  jeg 
fortælle  dig  en  Krønike. 

Petra 
Jeg  har  vist  ikke  Tid,  Gunnar. 

Gunnar 

Jo  vist  har  du.  Nu  skal  du  blive.  Det  er 
meget  vigtigere  dette.  Jeg  vil  gerne  høre  din  Me- 
ning om  noget,  der  er  sket  for  nylig.  Det  er  en 
Ven  af  mig,  jeg  vil  fortælle  lidt  om. 

Petra 
Er  det  ikke  om  dig  selv? 

Gunnar 
Nej,  det    er   en    god  Ven.     Lad  os  kalde  ham 
Karl. 

Petra 
Hedder  han   ikke  Karl? 

Gunnar 

Jo  naturligvis.     Altsaa  denne  Karl,    han  er  ud- 
gaaet  fra  et  meget  ensidigt  Hjem. 

Petra 
Knsidigt? 

Gunnar 

Ja  politisk    ensidigt.     Faderen    er   Bladredaktør 

og    en    meget    udpræget   Partigænger.     Verden    var 

delt     for    ham    i    to    Portioner:    hans    egne    og    saa 

Modstanderne.    Og  alle  de,  der  hørte  til  hans  Parti, 

de    var    brave   og   dygtige    Folk,   og    Modstanderne, 
de  var  lutter  Kæltringer  og  Idioter. 

Petra 
Ja,   det  troede  han  naturligvis. 

Gunnar 

Naturligvis!  Men  Karl  troede  det  ikke.  Da 
han  begyndte  at  tænke  selv,  saa  opdagede  han 
snart,  at  der  var  noget  udenfor  Partiet,  der  var 
værd  at  lægge  Mærke  til.  Men  det  vilde  den 
gamle  ikke  høre  noget  om.  Han  havde  bestemt, 
at  Karl  skulde  gaa  den  samme  Vej  som  han  selv  — 
Engang  med  Tiden  arve  Bladet  efter  ham.  Og 
Karl  blev  altsaa  Journalist. 

Petra 
Skrev  han   Artikler : 

Gunnar 

Ja,  og  refererede.  Men  naar  han  saa  havde 
refereret  fra  et  Mode,  omtrent  hvad  de  forskellige 
havde  sagt,  saa  blev  det  lavet  om  paa  Kontoret, 
saa  Modstandernes  Ord  blev  det  bare  Nonsens. 

Petra 
Saa? 

Gunnar 

Det  blev  ham  tilsidst  saa  utaaleligt.  Han 
skulde  bestandig  gaa  og  se  med  disse  Partibriller 
paa  alt  omkring.  Det  var  i  Forvejen  bestemt,  hvad 
han  skulde  mene  om  ethvert  Sporgsmaal.  Han 
turde  'aldrig  give  sig  hen  til  sine  Indtryk  —  eller 
tænke  selv  —  vælge  selv. 

Petra 


Hvorfor  ikke? 


Gunnar 
Nej,  forstaar  du  ikke,  han  skulde  jo  tænke  paa 
alt  under  Solen  netop  som  Partiparolen  lød. 

Petra 
Naa  ja. 

Gunnar 
Men  en  Dag  samlede  han    sig   sammen  og  gik 
op   til    den    gamle   og   sagde,    hvordan   det   stod  til. 
Han  vilde  ikke  være  Journalist  mere,    det  var  ham, 
som   han  havde  en  Spændetrøje  paa. 

Petra 
Hvad  sagde  saa  Faderen? 

Gunnar 
Han    smed    ham    paa    Døren.     Han   syntes  jo 
bare,    det    var   skammeligt,    at   Sønnen   var   et   selv- 
stændigt  Menneske,    der   vilde    have   Lov    at    bruge 
sine  egne  Øjne. 

Petra 
Han  var  naturligvis  ikke  enig  med  sin  Fader  — 
i  Politik  mener  jeg? 

Gunnar 
Nej,  det  kan  godt  være.     Men  hvem  af  de  to, 
synes  du  nu,  havde  Ret? 

Petra 
Aa,  hvor   kan   jeg   vide   det.      Jeg   ved  jo  slet 
ikke,  hvad  for  et  Parti  Faderen  hørte  til. 

Gunnar 
Det  er  jo  aldeles  ligegyldigt   i  denne  Sammen- 
hæng.    Sporgsmaalet  er  blot,    om    et  Menneske  har 
Lov  at  følge  sin    egen   Natur,    eller    han   skal    være 
umyndig. 

Petra 
Det  kommer  da  an  paa,  om  han  har  Ret. 

Gunnar 

Om  han  har  Ret: 

Petra 
Ja,  for  hvis  Faderen  havde  Ret,  og  Karl  havde 
Uret,  saa  synes  jeg,  han  skulde  lyde  ham. 

Gunnar 
Ja,  hvad  vil  det  sige:  havde  Ret? 

Petra 
Jo,  hvis  det,  den  gamle  mente,  var  det  rigtige. 

Gunnar 
Det  var  ikke  rigtigt  for  Karl. 

Petra 
Hvad  der    er   rigtigt  i  Virkeligheden,    det   maa 
da  lige  saa  godt  være  rigtigt  for  den    ene   som    for 
den  anden. 

Gunnar 
Ja,  lad  mig   saa   tage   et   andet  Exempel.     Der 
var  en  anden   ung   Mand.      Han   var  Præstesøn,  og 
Faderen  vilde  have,    at  han  skulde  studere  Teologi. 

Petra 
Aa,  nu  forstaar  jeg  — 

Gunnar 
Ham  gik  det  akkurat  lige  saadan.  Naar  han 
mødte  en  Tanke  eller  et  Indtryk,  saa  vidste  han 
bestandig  paa  Forhaand,  hvad  han  skulde  mene 
derom.  Havde  hans  Fader  ikke  sagt  det,  saa  stod 
det  i  alt  Fald  at  læse  i  hans  Bøger. 

Petra 
Aa,  jeg  ved  godt,  at  det  er  dig. 

Gunnar 
Naa  ja,  men  begriber  du  saa  ikke,  at  man 
kan  føle  det  som  en  uudholdelig  Tvang,  dette,  at 
man  skal  have  en  bestemt  Tro.  Bare  det  at  kunne 
sige  til  sig  selv:  »Jeg  troer  hvad  jeg  vil,«  det  er 
en  saa  umaadelig  Lettelse. 

Petra 
Var  det  derfor,  du  opgav  at  blive  Præst? 

Gunnar 

Ja,  det    var   saa   irriterende,    at  jeg   med    Vold 

og  Magt  skulde  under  en  færdig  Autoritetstro.     Alt 

hvad  jeg  læste  og  hørte  skulde  klippes  til  efter  den. 

Hver  Tanke  havde  tabt    sin    Friskhed    og  Interesse. 

Resultatet  var  jo  altid  givet.  Jeg  turde  ikke  vove 
mig  udenfor  den  slagne  Landevej.  Det  var  jo  en 
vordende  Præsts  Pligt,  at  hylde  netop  denne  be- 
stemte, af  Staten  autoriserede,  Lære. 

Petra 
Saa? 

Gunnar 

Jeg  gik  og  masede  og  tumlede  med  mig  selv- 
for  at  faa  mig  trykket  ind  i  den  givne  Form.  Men 
det  vilde  aldrig  rigtig  lykkes.  Naar  jeg  fik  mig 
presset  ind  paa  den  ene  Side,  saa  stak  der  noget 
ud  paa  den  anden.      Der  var  ikke  Plads  i  Formen. 

Petra 
Ikke? 

Gunnar 

Saa  var  det  galt  med  det  athanasianske  Symbol, 
og  saa  med  den  augsburgske  Konfession.  Aa,  jeg 
gik  og  pinte  mig,  som  en  Munk  til  Guds  Ære. 
Men  saa  en  skønne  Dag  gik  det  mig  ligesom  ham, 
Karl,  jeg  fortalte  om  før,  jeg  rystede  det  hele  af  mig. 

Petra 

ironisk 

Det  var  tappert  gjort! 

Gunnar 
Aa,  det  var  som  at  slippe    af  et  Fængsel.     At 
turde  give  sig  hen    til  Livet    og   tænke    ligesaa    rav- 
ruskende kættersk,  som  man  havde  Lyst  til. 

Petra 
Det  maa  være  sknnt! 


Gunnar 
I  skulde  vide,,  hvad  det   er  at  være    fri   —    fri 
for  alt  det  Sejgpineri.     Kunne  holde  af,    hvad  man 
vil,  og  tænke,  som  man  kan.    I  aner  slet  ikke,  hvad 
det  er  for  en  Herlighed. 

Petra 
Nej,  vi  Stakler,  det  aner  vi  naturligvis  ikke. 

Gunnar 
Jeg   troer,    hele  Slægten  trænger   til   en   saadan 
Befrielse.     Her    har  vi   gaaet   og   tugtet   og   avet  os 
selv.     Søn  efter  Fader. 

Petra 
Naturligvis. 

Gunnar 
Bestandig  gjorde  Sindet  Oprør,  men  det  skulde 
jo  tæves  ned. 

Petra 

brydende  ud 

Aa!     Det  er  ikke  sandt! 

Gunnar 
Derpaa    kendte    man    jo    netop    den    kristelige 
Ydmyghed,    at    man    trykkede    alt   selvstændigt    og 
stærkt   ned.      Man   dyrkede    ligefrem    det   matte   og 

impotente. 

Petra 

Aa  fy! 

Gunnar 
Jeres  Gud  havde  jo   kun    Smag   for  Lakej sjæle. 
Al  Stræben  gik  derfor  ud  paa  at  tæmme  sig  selv. 


Petra 
Nej,  aldeles  ikke! 

Gunnar 

Jo,  og  det  lykkedes  forbavsende  godt.  Det 
maa  man  lade  jer.  I  er  tamme  Fugle.  I  horer 
hjemme  i  Honsegaarden.  Derfor  er  jeres  højeste 
aandelige  Ideal  ogsaa  en  Præst  i  et  solidt  Embede. 
Sikre  Indtægter,  med  Tiden  en  god  Pension  og 
ingen  lobske  Tilbøjeligheder. 

Petra 
Aa,  hvor  du  taler  stygt! 

Gunnar 
I  forstaar   naturligvis    ikke,    at   der    gives    Men- 
nesker med  Rovfugleblod  i  Aarerne. 

Petra 
Skal  det  være  rart  at  være  en  Rovfugl? 

Gunnar 
Det  er  i  alt  Fald  ganske  stolt,  at  der  er  nogle, 
der  har    Mod    til    at   gaa    deres    egen   Vej,    uden   at 
spørge  Per  eller  Povl  om  Forlov. 

Petra 
( )g  saa  ødelægge  alt  andet,  hvor  de  farer  frem. 

(il  NNAK 
selvfølende 

Vil  man  have  Plads,  saa  maa  man  finde  sig  i 
at  slaa  et  og  andet  over  Ende.  Det  er  jo  alligevel 
det,   der  er  for  svagt  og  usselt  til  at  staa. 

Petra 
Du  er  saa  uretfærdig    imod   os.     Og    saa  dum. 
Mener  du  da  slet  ikke,  der  kan  være  Alvor  i  vores 
Tror 

Gunnar 
Alvor!     Hvem  taler  om  det? 

Petra 
Jo,  naar  vi    er   Lakejsjæle    og  tamme  Høns  og 
alt  saadan  noget,  der  bare  gaar  og  aver   os  selv  til 
noget  tosset   Vrøvl?     Men  jeg   vil    sige   dig,   det  er 
meget  ufrisindet  af  dig. 

Gunnar 

spottende 

Finder  du?     Det  var  jo  kedeligt! 

Petra 
Ja,  for  vores  Tro,  den  er  slet  ikke  en  Tvang. 

Gunnar 
En  Tvang!     Naa  ja  —  en  Lære. 

Petra 
Nej,  det  er  den  heller  ikke. 

Gunnar 
Hvad  er  den  da? 

Petra 
Den  er  noget  ganske  andet. 

Gunnar 
Jamen  hvad?     Hvordan  vil  du  definere  den. 

Petra 
Aa  det  er  noget  ganske  andet.     Det  er  at  leve 
med  det. 

Gunnar 
Det  var  højt!     Det  har  du  fra  Præsten. 

Petra 
Du  troer  bare,  at  Troen  er  Teologi. 

Gunnar 

Ja,  Teologien  lærer  os  hvad  vi  skal  tro.  Og 
den  rette  Tro  bestaar  i,  at  man  lydig  og  lærenem 
bøjer  sig  under  Teologiens  Fordringer. 

Petra 
Nej,  slet  ikke. 

Gunnar 
Hvori  bestaar  den  da,  maa  jeg  spørge? 

Petra 
Det   ved   jeg   ikke.      Men   jeg   ved,    at   du    har 
Uret. 

(il  N'NAR 

Det  er  en  herlig  Udflugt,  naar  man  er  sat  til 
Vægs?  Jeg  føler  i  min  Samvittighed,  at  du  har 
Uret.  Saa  kan  du  vel  ogsaa  sige,  hvori  min  Uret 
bestaar? 

Petra 

I  at  blande  Tro  og  Teologi  sammen. 

Gunnar 

Jamen  saa  maa  du  vel  for  Alverden  selv  være 
i  Stand  til  at  skille  dem  ad. 

Petra 
Nej,  jeg  kan  ikke  disputere  med  dig. 

Gunnar 
NTej,  JeS  er  dig  ikke  dum  nok.    En  Modstander 
skal  helst  tænke  tykt. 

Petra 
Aa,  du  er  saa  utaalelig  vigtig! 

Græder 

Gunnar 
Naa,  hvad   er   der   nu   i  Vejen?     Hvad  græder 
du  for? 

Petra 
Jeg  vil  slet  ikke  tale  med  dig  mere. 

Gunnar 

træt 

Du  kan  godt  blive  fri.  Ja,  det  er  opmuntrende 
Disputter  vi  fører  her  i  Huset.  De  er  gode  til  at 
faa  Forstand  af. 

Petra 

Ja  du  kan  sagtens.  For  det  gør  dig  ikke  noget, 
hvad  du  saa  siger.  Men  for  mig  er  det,  som  du 
slog  mig  i  Ansigtet.  Aa  jeg  er  et  Fæ,  at  jeg  græ- 
der for  det.  Og  jeg  staar  her  og  spilder  min  Tid 
med  at  disputere  med  dig.  Nu  kommer  jeg  for 
sent  til  Kirke. 

Gunnar 

koldt 

Aa,   naar  du  skynder  dig. 

Petra 
Ja,  det  maa  jeg  virkelig.     Det  er  bleven  altfor 
sent.  Tovende  Skal  jeg  virkelig  gaa  alene  til  Kirke? 

Gunnar 

farer  op 

Ja  det  ved  Gud,  du  skal. 
Petra 

grædende 

Gunnar,  du  er  ond! 

Gaar 

Gunnar 

ene 

Haablost !  Haabløst !  Sætter  sig  ved  vinduet  Se  Sol- 
skin. Og  Kirkeklokker!  Man  hører  Kirkeklokkerne  svagt;  da 
han  aabner  Vinduet,  stærkere     Aa    de    Klokker!        Hvor    kønt! 

Saa  fredeligt!     Ligesom  da  jeg  var  lille. 

Han  sidder  og  lytter,   mens  Klokkerne  ringe 


TREDIE  AKT 


Heden.  I  Baggrunden  nogle  spredte  Gaarde  og  Huse,  lave 
og  mørke.  I  Forgrunden  til  venstre  Gavlen  af  Morten  Højs 
Stuehus.  Til  højre  et  stort  Piletræ.  Under  det  har  Gunnar 
stillet  et  Bord,  som  han  har  bredt  en  Dug  over  og  er  i  Færd 
med  at  sætte  Kaffekopper  paa. 

Morten  og  Ane  kommer  fra  Kirke 

Morten 
Hva  æ  de  hæ  faa  Værkeri? 

Gunnar 
Det   er   bare  mig,    der  har  dækket  Kaffebordet 
herude. 

Morten 
De  va  da  en  sære  Handtiering. 

Ane 
Nej,  sikke  Anstalter. 

Gunnar 
Værsaagod!     Sæt  jer  ned!     Saa  skal  jeg  hente 
Kaffen. 

Ane 
Ih,  men  huor  sku  du  faa  den  Kaffe  fræ? 

Gunnar 
Den    har  jeg   lavet. 

Ane 

Haa  du? 

Gunnar 

I  troer  maaske  ikke,  jeg  kan  lave  Kaffer  Sæt 
jer  kun  ned,  saa  skal  I  se,  jeg  er  meget  dygtigere, 
end  I  troer. 

Gaar 

Ane 
Hva  ska  da  de  betyhr 

Morten 
A  ve  ett,  hva  dæ  skaae  ham.     Nej  a  ve  ett. 

Ane 

A  faa  wal  go  op  aa  hjælp  te. 

Morten 
Nej  la  ham  sjel.     La  ham  kuns  sjel. 

Ane 

Men  a  tøkkes  da  ett,  de  æ  et  Arbed  faa  et 
Kaalfolk. 

Morten 

La  ham  kuns  sjel.  Han  haa  wal  ett  anned  aa 
tink  o  i  Daw,  de  æ  Hælledaw. 

Gunnar 

kommer  med  Kaffekanden 

Nu    kan    I   jo   smage,    om    Mor   kan   lave   den 
bedre. 

Morten 
Aa  sæje  Tak,  a  ska  ett  ha  Kaffe. 

Gunnar 
Aa  jo! 

Morten 
Nej  a  ska  ett  ha  Kaffe.    Vo  Muer,  hun  ka  wal 
øwerkom    aa   law    den   Kaffe,    a   ska  drekk.     A  ska 
ett  ha  Kaffe. 

Gunnar 
Jeg  synes  da,  det  var  saa  morsomt  — 

Morten 
Nej,  a  ska  ett  ha  Kaffe.     A  vil  ett  sejj    hæ    aa 
drekk  ligh  ve  æ  Vej.     Nej  a  vil  ett. 

Gunnar 

stadig  staaende  med  Kaffekanden 

Det   er    da    meget    mere  festligt  at  sidde  uden- 
for.    Og  Vejret  er  blevet  saa  godt. 

Morten 
Nej,  a  vil   ett   ha   Kaffe   hæud.      Vi   ka   jo   go 
innenfaa  i   æ  Stow.     Dæ  ka  vi  jo  tink  øwer  ed. 

Gunnar 
Jeg    har   glædet  mig    saadan    til,    at   vi   skulde 
sidde  herude  og  have  det  lidt  hyggeligt  sammen. 

Morten 
A  passe  ett  om  aal  de  Staahej.     A  ve  ett  hva 
de    ska   te,    de  faastoer  a  ett.     A  ska  ett  ha  Kaffe. 

Gunnar 

I  Fjor  sad  vi  jo  flere  Gange  herude. 

Morten 
Jov,  de  ka  gjahn  væh.     Men  a  holde  ett  a  aa 
sejj  hæ  aa  gjø  me  te  Nar.     Nej  a  gjø  ett. 

Gunnar 

resigneret 

Ja,  ja,  lad  os  saa  flytte. 

Ane 
Nej,  læ  wos  nu  baah  sit  wos  nier.      Ej  sen  haa 
han  jo  hat  aal  de  Ulejlihied  te  ingen  Nøth. 

Morten 
Nej,  a  ska  ett  ha  Kaffe. 

Ane 

Aa   jov,    sit    dæ    nu  nier,  Muoten.      Saa  ka  vi 
jo  sie. 

Morten 

sætter  sig 

A  tokkes  ett,  at  ska  ha  nød. 

Gunnar 

Er    det  jer   saa  stor  en  Plage,    saa  skal  I  ikke 
gøre  det  for  min  Skyld. 

Ane 

tar  Kaffekanden   og  skænker 

Aa  jov,    ves  saa.     Nu  skjænke   a   faa  wos.    — 
Den  æ  da  suot  nok. 

Morten 
Hov,  hov!     A  ska  ett  ha  saa  møj. 

Hun  skænker  for  Gunnar 

Gunnar 

Tak! 

Ane 

Aa,  Gunnar,  du  sku  rele  won  i  Kjerk  i  Daw. 

Gunnar 

Saa? 

Ane 

Ja  de  va  da  en  skjøn  Præjken.    Tøkkes  du  ett, 
Muoten  r 

Morten 

Jov,  den  va  skjøn.    Ja  den  va.    Den  va  skjøn. 
De  va  den.     Den  va  skjøn.     Ja  — 

Gunnar 
Jamen  nu  vil  vi  slet  ikke  tale  om  Prædkener 
og  saadan  noget.  Lad  os  ikke  plage  Livet  af  hin- 
anden med  alt  det,  der  skiller  os.  Lad  os  hellere 
se  at  mødes  i  det,  vi  har  fælles,  stilhed  Ja,  jeg 
kan  godt  se,  at  jeg  slet  ikke  har  været  rar  imod 
jer.  Jeg  vilde  for  enhver  Pris  have,  at  I  skulde 
forstaa  mine  Tanker.  Og  saa  har  vi  ikke  haft 
andet  end  Strid  og  Spektakel,  siden  jeg  kom  i  Gaar. 
Men     nu    lader    vi    alt  det  ligge,    og  saa  vil  vi  bare 

glæde  os  over,  at  vi  er  sammen  igen.  stilhed  Ja, 
for  vi  kommer  jo  ikke  igennem  alligevel.  Vi  snakker 
os  bare  dybere  og  dybere  ind  i  Uoverensstemmelser 
og  Misforstaaelser  og  alt  saadan  noget.  Jeg  har 
tænkt  saa  meget  paa  det,  mens  I  var  i  Kirke.  Hvis 
vi  skal  have  Spor  af  Glæde  af  hinanden,  saa  maa 
vi  lade  al  Striden  hvile.  Ikke  sandt?  Der  er  jo 
da  saa  meget,  vi  kan  mødes  i.  Vi  har  jo  da  oplevet 
en  Del  sammen. 

Ank 
Hva  sæje  du,  Muoten: 

Morten 

Ja,  hva  ska   a   sæj?     Dæ  æ  jo  ett  nød  aa  sæj. 
Nej,  dæ  æ  ett. 

Gunnar 

Lad  os  bare  være  enige  om   det,    at  for  Frem- 
tiden vil  vi  have  det  rart  med  hinanden. 

Morten 
Aa   jo,    de  æ  jo    bejst   aa  ha  et  raar  med  hin- 
aan.      De    æ  jo    bejst. 

Gunnar 

Det  er  jo  dog  Grundtonen  i  ens  Sindelag  mod 

hinanden,  der  er  det  vigtigste.    Ikke  hvad  Meninger 

man  har. 

Morten 

Nej  - 

Gunnar 

Saa  lader  vi  Meningerne  hvile.     Livsanskuelser 
og   alt   saadant   noget,    det    har  vi  slet  ikke  med  at 

gøre  nu.  Jeg  er  kommen  her  til  mit  gamle  Hjem, 
og  vi  har  alle  længtes  efter  at  se  hinanden.  Og 
nu  vil  vi  have  det  hyggeligt  og  fornøjeligt. 

Morten 
Aa  ja  — 

Gunnar 
Kan  I  huske  i  Fjor  en  Aften,  da  havde  jeg 
ogsaa  faaet  jer  til  at  sidde  herude?  Jeg  elsker  den 
Hede,  vi  har  her.  Vi  sad  og  drak  Te,  og  Solen 
gik  ned  der  ude  over.  —  Der  var  ikke  Spor  af 
Vind  —  denne  store  Stilhed.  Aa  ja,  det  var  saadan 
en  køn  Aften. 

Morten 
Ja    degaang,    da   ku   vi    sajtens  væh  glaah.     Ja 
vi  ku.     Da  ku  vi  sajtens  væh  glaah. 

Gunnar 
Hvorfor  mener  du? 

Morten 
Da  var  ed  aalsammel,  som  de  sku  væh.   Ja  de 
va.      Da  var  ed  aalsammel,  som  de  sku  væh. 

Gunnar 
Lad    os   nu   ikke    tale   om    det.      Lad    os  se  at 
glemme  det. 

Morten 
De    ka    vi    ett    saan    glemm.      Nej    vi    ka   ett. 
De  æ  ett  saan  aa  glemm. 

Stilhed 

Gunnar 
Men    kan   I    saa   huske,    engang   vi   var  ude  at 
køre   i   Kane?     Og    saa    væltede   vi    derhenne    ved 
Gærdet? 

Ane 
Jøsses  jov,  de  ka  a  da  hous  saa  grant.    De  va 
saan  grusele  Snø  aa  Sno. 

Gunnar 
Og   Pastor    Iversen    var    med.       Han   stod    paa 
Hodet  i  en  Snedrive. 

Ane 
Nej,  gjo  han  da? 

Gunnar 
Ja,  husker  du  ikke,    vi  havde  saadan  Mas  med 
at    faa   ham    op.     Vi   blev    saa  forfærdet,    da  vi  saa 
hans    lange    Skanker    stikke   op   af  Sneen.      Vi   var 
bange  for,  han  var  rent  kvalt. 

Ank 
Jov    de    æ    rele   nok.      Aa   han  kom  ind,    aa  a 
maatt  gi  ham  varm  01    faa    aa  faa  lidt  Lyw  i  ham. 

Morten 

Jov,  de  va  degaang  du  gik  te  Præjst. 

Gunnar 
Ja  det  var  det  vist  ogsaa. 

Morten 
Jov    de    va,    de    va    degaang   du    gik  te  Præjst. 
Ka  du  ett  howw  de,  Aner 

Ane 
Jov,  de  trowr  a  da  bestemt  osse. 

Morten 
Jov  de  va.      De  va  anner  Tider  degaang.     Da 
va  dæ  ett  nouen,  dæ  tint,  te  de  sku  enn  saan. 

Gunnar 
Naa  igen !  stilhed  Nej,  men  kan  I  huske,  hvor 
vi  havde  det  dejligt  i  gamle  Dage.  Især  om  Vinteren, 
naar  Ilden  bragede  i  Kakkelovnen.  Jeg  har  aldrig 
kendt  en  Kakkelovn,  der  kunde  snakke  som  den. 
Den  kunde  en  Masse  Historier.  Jeg  har  tit  siddet 
i  Mørkningen  og  lyttet  efter  den  og  set  ind  i  dens 
røde  Øje.  Nej,  men  saadan  en  Vinterdag,  naar  der 
var  Blomster  paa  Ruderne,  og  Kakkelovnen  vrøvlede 
—  jeg  synes,  at  det  er  noget  af  det  hyggeligste,  jeg 
kan  tænke  mig. 

Ane 
Aa  ja. 

Gunnar 
Og  ogsaa  Sommeren  —  Høsttiden.  Naar  vi 
havde  saa  travlt  allesammen.  Aa  hvor  jeg  husker 
saadan  en  hed  Sommerdag.  Vi  gik  derude  og 
sled  og  drak  lunkent  og  surt  01  —  det  smagte  os 
som  den  lifligste  Nektar. 

Morten 

Jov,  de  æ  bejr  aa  drekk  sur  01,  næ  jen  haa 
Fred  i  sit  Hjart.  De  æ  bejr  ind  som  aa  drekk  Vin 
aa  saa  ha  baah  Urovv  og  Strid. 


Gunnar 
Ja  naturligvis   —   men  — 

Morten 

De  æ  bejr  aa  væh  en  simpel  Buen,  næ  jen 
saa  kinne  Vorherre.  De  æ  bejr  —  møj  bejr  ind 
som  aa  væh  en  studieret  Mand,  aa  saa  ett  kinne 
anned  ind  denne  Wærden  — 

Gunnar 

træt 

Ja. 

Morten 
Faa  næ  vi  kinne  Vorherre,  saa  kinne  han  osse 
wos.     Faa    han    kinne  sine.     Ja  han  gjø.      Vorherre 
kinne  sine. 

Pastor  Iversen   og  Petra  kommer 

Gunnar 

springer  op 

God  Dag,  Petra,  Velkommen!  Værsgod,  kom 
her  og  sæt  jer!  Vi  drikker  Kaffe  i  det  fri.  Vi 
priser  Sommer. 

Iversen 

stramt 

Ja,  det  ser  ud  til  det. 

Gi XNAR 
Og    nu    er  vi    blevne  enige  om,    at  vi  vil  have 
en  hyggelig  Eftermiddag.     Slet   ikke   tale   om  alvor- 
lige Spørgsmaal  og  det,  der  skiller  os. 

Iversen 

tvivlende 

\  aa ! 


116 

Gunnar 

Ja, 

det 

er  vi 

Iversen 

Ja, 

jeg 

siger 

kun:  Naa. 

Gunnar 
Sæt    dig    nu    ved    Siden    af  mig,    Petra.      Saa 
drikker  vi   en    Skaal   for    gode   gamle  Dage.    skænker 

Kaffe  for  hende  og  klinker  med  sin  Kop      Kop ! 

Petra 
Det   er   mærkeligt,    at   du   kan   være   i   saadant 
Humør. 

Iversen 
Ja  det  er  mærkeligt.     Det  har  Petra  Ret  i. 

Gunnar 
Det  kan  jeg,  fordi  Solen  skinner,  og  jeg  sidder 
imellem    mine    gamle    Venner.     Aa,    jeg    vilde    saa 
gærne  have,  at  Solen  skulde  skinne  i  jeres  Ansigter 
ogsaa. 

Iversen 

vender  sig  til  Morten 

Det  var  en  Glæde  at  se  Menighedens  Holdning 
overfor  Møller.  Det  var  af  den  Slags,  man  tager 
med.     Det  gjorde  godt. 

Gunnar 
Naa,  var  de  saa  venlige  imod  hamr 

[VERSEN 

Der  var  i  det  hele  taget  ikke  en,  der  saa  til 
den   Side,  hvor  han  var. 

Gunnar 
Og  det  kalder  du  godt?    Tager  sig  i  det    Nej,  nej, 
vi   vil   ikke   disputere. 

Iversen 
Ja,  det  kalder  jeg  godt. 

Gunnar 
Saa  lad  det  være  godt  da. 

Iversen 
Jeg  ved  ikke,    om  du  husker  saa  meget  af  din 
Teologi  som  det,  at  Vorherre  drev   Kræmmerne  ud 
af  Templet? 

Gunnar 
Jo. 

Iversen 
Naa  det  husker  du  dog? 

Gunnar 
Ja,  naturligvis  husker  jeg  det. 

Iversen 
Ja,  det  kan  jeg  jo  ikke  vide.    Naar  man  vender 
sit  Sind    fra   noget,    saa   er    det  jo    ikke  saa  meget, 
der    bliver   hængende. 

Gunnar 
Nej  saamæn! 

Iversen 
Men  saa  kan   du  maaske  ogsaa  huske,   hvordan 
han  jog  dem  ud? 

Gunnar 
Ja. 

Iversen 
Han  slog  dem,  med  Svøber. 

Gunnar 
Ja  vel. 

Iversen 
Ja,  jeg  lægger  Vægt  paa,  at  det  var  med  Svøbe- 
slag.   Menigheden  skal  ogsaa  undertiden  bruge  Svøber. 

Gunnar 
Kan   gærne    være. 

Iversen 
Ja   den    skal.      Man   skal   i  det  hele  taget  ikke 
blot    kende    den    levende    Menighed    paa,     at    den 
elsker  Herren,  men  ogsaa  paa,  at  den  hader  Satan. 

Gunnar 
Ja  vist. 

Iversen 
Det  glemmer  vi  altfor  tit.    Jeg  ved  ikke,  hvor- 
dan   I   andre   har   det.      Det  maa  I  jo  bedst  kende 
selv.     Men  mig  gaar  det  saadan,  at  jeg  maa  stadig 
holde  de  Svøbeslag  op  for  mig.     Ja  jeg  maa. 

Gunnar 
Se,    Petra,    Disen,    der    ligger   ud  over  Heden. 
Dette    vidunderlige  Taageslør,    det   kender  jeg    ikke 
andet  Steds  fra. 

Petra 

Ja  her  er  dejligt. 

Gunnar 
Alle    Husene,    de    ligger    saa   skrutryggede    og 
kryber  sammen.      De  ligner  smaa  Kæmpehøje.     Aa 
nej,   vi  skal  ud  til  Plantagen!    Hvad?     Skal  vi  ikke 
køre  til  Plantagen  i  Dag? 

Iversen 
Ja    jeg    ved    ikke,    om   der   virkelig    er    nogen, 
der    har   Sind    til   det? 

Gunnar 
Jo,   det  var  saa  utrolig  morsomt.    Tænk,   at  faa 
saadan  en  Tur  sammen   og  rigtig  ryste  alt  det  dag- 
lige Støv  af.     Skal  vi  ikke,  Far?     Og  Mor? 

Iversen 
Jeg  kan  ikke  svare  for  Morten  Høj.     Det  maa 
han  naturligvis  selv  om.    Men  det  vilde  undre  mig, 
om  han  var  oplagt  til  den  Slags  nu. 

Morten 

langtrukkent 

Næ  — . 

Gunnar 

Men  I  skal  se,  naar  I  først  kommer  ud,  saa 
bliver  I  oplagte.  Petra,  hold  med  mig.  Synes  du 
ikke  ogsaa,  vi  skulde  til  Plantagen  ? 

Petra 
Jeg  ved  ikke. 

Iversen 
Nej,    det  synes  Petra  slet  ikke. 

Petra 
Nej. 

Morten 
Vi  maa  ves  hejr  blyw  hjem,  tink  a. 

Gunnar 
Nej,  Far,  føj  mig  nu  i  det  Ønske?     Husk  paa, 
hvor  længe  det  er  siden,  at  jeg  var  hjemme. 

Morten 
Nej,  de  ka  ves  ett  saan  la  se  still  an. 

Gunnar 
Aa  jo,    med    lidt   god  Vilje.      Jeg   skal    hjælpe 
dig    at    spænde    for.      Jeg    er    da    ikke   bleven   saa 
københavnsk,    at    jeg    ikke    er    Bondedreng    endnu. 
Maa  jeg,  hvad?    Maa  jeg  lægge  Selen  paa  Lotte? 

Morten 
Nej,  de  æ  ves  ett  vaer. 

Gunnar 
Jo.     Mor,    læg   et   godt  Ord   ind  for    mig?     Vi 
kunde  have  det  saa  storartet! 

Ane 
Aa   Jøsses   da,    Gunnar,    du    æ    da   saa  urolle  i 
di  Sind.      A    ka   slet    ett  begryw,    hudden  de  æ  fat 
me  dæ. 

Iver s kn 
Ja,    du   tror   i    det   hele   taget,    du  kan  fjase   al 
Alvor  væk. 

Gunnar 

afværgende 

Aa  nej  ! 

Iversen 
Jo  du  tror.  Du  kommer  her  med  din  Let- 
sindighed og  dine  Paafund  som  en  rigtig  køben- 
havnsk Vindbøjtel.  Men  det  kan  ikke  nytte,  at  du 
vil  lade,  som  der  i  det  hele  taget  ikke  er  sket 
noget.     For  der  er  sket  noget. 

Gunnar 
Xu  blev  vi  jo  enige  om  at  lade  det  hvile. 

Iversen 
Det  maa  du  ikke  sige,  at  I  blev  enige  om. 

Gunnar 
Maa  jeg  ikke  sige  det? 

Iversen 
Xej    det    maa    du    ikke   sige,    for   det    er   ikke 
sandt. 

Gunnar 
Hvor  ved  du  det: 

Iversen 
Jo,  det  ved  jeg  meget  godt.     Saadan  noget  har 
man  ikke  Lov  at  sige,  naar  det  ikke  er  sandt. 

Gunnar 
Det  er  sandt. 

Iversen 
Nej,  det  er  I  slet  ikke  blevne  enige  om.      Det 
har   Morten    Hoj    og    Ane   aldrig   givet   deres    Sam- 
tykke   til.      Har    I    vel? 

Morten 
Nej  — 

Iversen 
Nej,    det  kunde  jeg   nok  vide.      Det  kunde  I  i 
det   hele   taget   slet   ikke   gaa  ind  paa.      Du  er  alt- 
saa  bleven  enig  med  dig  selv.     Men  det  kalder  jeg 
ikke  at  blive  enig  med  nogen. 

Gunnar 
Aa  lad  os  nu  være  fri  — 

Iversen 
Nej    du    faar    ikke    Lov    at   være    fri.       Du   er 
bleven    enig   med   dig  selv  om,    at  det  var  bekvem- 
mest   at    lade,    som    der   ingenting   var.      Men   den 
Slags  Pjatteri  tager  vi  ikke  for  gode  Varer. 

Gunnar 

mat 

Nej. 

Iversen 

Først  overfuser  du  os,  fordi  vi  ikke  vil  ofre  til 
dine  Afguder,  og  saa  bagefter  kommer  du  og  vil 
glatte  alting  ud  og  lade  som  ingenting.  Saa  skal 
vi  være  lystige,  og  vi  skal  paa  Skovtur.  Er  der 
ikke  mere,  vi  skal?  Ja  jeg  spørger  virkelig.  Skal 
vi    ikke    have    et   lille    Bal?      Jeg   synes,    det   kunde 

passe  godt,  om  vi  nu  holdt  en  større  Glædesfest  i 
Morten  Hojs  Hus.  Hvad?  Hvad  siger  I  til  det? 
Om  vi  dansede  og  turede  til  Ære  for  den  Søn,  der 
er  bleven  et  Djævlens  Barn.  Er  det  saadan,  du  vil 
have  det? 

Gunnar 
Jeg  vil  ingenting  have. 

Iversen 
Du    er   maaske   oven    i    Købet  den  forurettede. 
Ja  du  lader  næsten  saadan,  som  du  havde  lidt  Uret, 
fordi  du  ikke  kan  faa  os  saa  letsindige,  ja  i  dybeste 
Forstand  letfærdige,  som  du  ønsker. 

Gunnar 

med  Møje,  som  hans  Hals  snertes  sammen 

Jeg  —  jeg  vil  ingenting  svare  — .     Jeg  —  jeg 
gaar  min  Vej. 

Gaar 

Ane 

Trowr    du    ett,    te    vi    va    lidt    hoer    ve    ham, 
Muoten  ? 

Iversen 

Jeg  var  sandelig  ikke  for  haard.     Lad  os  vogte 
os  for,   at  vi  ikke  bliver  for  bløde. 

Ane 

Jov,   men  de  æ  \vo  jennest  Baahn. 

[versen 

Tror  Ane  i  det  hele  taget,  at  Gud  har  forskelligt 
Maal  for  Mennesker,  enten  de  er  eneste  Barn  eller  ej. 

Ane 
Nej,  de  trowr  a  ett. 

Iversen 
Saa   tør    vi   vel   heller   ikke   sætte    os   op  imod 
Guds  Dom?     Vel? 

Morten 
Nej,    vi    maa  gjø,    hva   dæ  æ  Ret.     Lissom  de 
ett  va  wo  Søhn.      Ja  de  maa  vi.      Akkerat   som  de 
ett  va  wo  Søhn. 

Iversen 
Ja,  det  er  rigtigt. 

Ane 
Ja,  a  ka  jo  ett  sæj  et  som  a  mien. 

Iversen 
Kan   I   ikke  sige   det.     Det    forstaar    jeg   ikke. 
Hvorfor  kan  I  ikke  sige  det? 

Ane 
Nej,  a  æ  ett  saa  gue  saan  te  aa  svaar  faa  me. 

Iversen 
Hvad  er  det  for  Snak.    Hvad  man  tænker,  det 
kan  man  altid  sige.     Naar  man  ikke    kan   sige  det, 
saa   er   det,    fordi    man   i    det    hele   taget   ikke  ved, 
hvad  man  selv  tænker. 

Petra 
Det  er  da  tit,  man  ikke  kan  finde  Udtryk. 

Iversen 
Alt    hvad    der    ligger   i    en    Sjæl,    det   kan  ud- 
trykkes i  Ord.     For  Aanden  lever  i  Ordet. 

Ane 
Jov. 

Iversen 
Dette   her,    at   Mennesker    ikke    kan    udtrykke, 
hvad  de  tænker,    det   gir  jeg   ikke  meget   for.     Det 
er  ikke  andet  end  Skaberi.    Nej,  jeg  vil  ingen  Mod- 
sigelse have.     Som  jeg  siger,  saadan  er  det. 

Petra 
Far,  der  kommer  Lærer  Møller. 

Iversen 
Lærer  Møller!     Ja  sandelig!     Hvad  vil  han? 

Møller 

mager    og    mørkskægget,    lidt    duknakket    med   noget    skulende  eller  sky, 

undvigende  ved  sit  Blik,  kommer.     Han   standser   i  Baggrunden.     Efter  et 

Øjebliks  Tavshed  siger  han,  idet  han   ser  til  Kaffebordet^ 

Velbekomme ! 

Iversen 
Tak  Møller! 

Møller 

med  Gravrøst 

Jeg  vilde  gerne  tale  med  Pastoren. 

Iversen 
Med  mig?     Ja. 

Møller 

meget  langsomt 

Men  helst  —  alene. 

Iversen 
Vi    kan    gaa    ind    i    Stuen,    tu  Ane   Ikke  sandt? 
Det  maa  vi  nok. 

Ane 
Jov  Kors! 

Iversen 
Ja,  det  skal  man  jo  have  at  vide  først.    Kom  saa. 

De  gaar 

Petra 
Hvad  mon  det  nu  er? 

Ane 
Aa  Jøss,  de  æ  ett  te  aa  begryw. 

Petra 
Jeg  er  vis  paa,  det  er  noget  meget  alvorligt. 

Ane 
Kahænsæ  æ  Samvittihied  haa  slawn  ham. 

Petra 
Ja,  saa  var  det  jo  storartet. 

Morten 
Haar  en  de,  saa  var  ed  illywl  ret,  te  æ  Præjst 
haa   won    saa    strenng.      Saa  var    ed   illywl  ret    nok. 
Ja  de  var  ed.     Saa  var  ed  illywl  ret  nok. 

Petra 
Jamen     jeg    tror     ikke.       Han    saa    slet    ikke 
glad  ud. 

Ane 
Han   æ  wal  kiw  aa  et  liwal? 

Petra 
Det  kan  han  da   ikke  være,    naar   han   gør  sin 
Pligt? 

Ane 
Nej,  de  ka  han  wal  ett. 

Petra 
Naar  et  Menneske  saadan  havde  bøjet  sit  Sind, 
saa  synes  jeg,  hans  Ansigt  maatte  straale. 

Ane 
Jov  - 

Petra 
Nej  desværre,  det  er  ganske  sikkert  ikke  noget 
godt  han  har  at  fortælle.     Det  er  jeg  vis  paa.    Det 
kunde  jeg  se  paa  ham. 

Iversen 

kommer  hurtigt 

Han  har  omvendt  sig.  Det  bliver  ikke  til 
noget  med  Skilsmissen. 

Petra 
Nej  virkelig? 

Axe 
Aa  nej  dow,   gjø  et  da  ett! 

Iversen 

De  er  blevne  enige  om  at  blive  sammen.  Ja 
Gudskelov!  Nu  er  den  Storm  dreven  over.  Ja, 
det  er  en  stor  Lykke  for  Menigheden  —  det  er  jeg 
vis  paa.  ( >g  maaske  for  flere  med.  Lad  os  nu  se. 
Aa,    kan    Ane    ikke    lave   en    Kop    varm   Kaffe.      ( )g 

kom  saa  ind  med.  Vi  raaa  være  lidt  venlige 
imod  ham.  Han  har  gaaet  meget  igennem  i  de 
sidste  Dage. 

Gaar 

Ane 
Aa  Jøsse  dow! 

Gaar 

Morten 
Dæ  ka  vi  sie.     Dæ  ka  vi  sie.     Ja  vi  ka.     Dæ 
ka  vi  sie. 

Gaar 

Gunnar 

kommer 

Petra!     Er  du  alene? 

Petra 
Lærer   Møller   er  her.     Og   han   er  gaaet   i  sig 
selv.     Han  vil  ikke  mere  skilles. 

Gunnar 
Hvilken   Triumf! 

Petra 
Jamen    det   er  da  kønt,    at   han   har   bøjet  sig. 
Det  er  da  noget  af  det  bedste,    saadan   at  bøje   sit 
Sind. 

Gunnar 
Og  saa  tager  de  fat  igen   med  deres  Børneavl. 

Petra 
Fy  Gunnar,  hvor  du  taler  raat. 

Gunnar 
Ja  naturligvis,  jeg  er  raa.     Men  I    er  fine.     Ja 
det  skal  Gud  vide,  I  er  fine! 

Petra 
Aa,  du  er  slet  ikke  til  at  tale  med. 

Gunnar 
Jeg  gratulerer  til  den  smukke  Sejr.     Den  arme 
Skolelærer    er    altsaa    gaaet    til    Kanossa.      Det   har 
været   en  haard  Vandring.     Han   bad  vel   sin   Fore- 
satte ydmygt  om  Forladelse? 

Petra 
Det  kan  godt  være. 

Gunnar 
Det    er    virkelig    smukt!      Tvungen    ind    under 
jeres    moralske    Regler!      For  virkelig   Moral   har   I 
ikke    Spor    af.      Ærlighed,    Honnetitet,    det    gælder 
intet  for  jer.     Bare  nogle  skindmagre  Formler. 

Petra 
Du  forstaar  os  aldeles  ikke.     Det  er  din  Und- 
skyldning. 

Gunnar 
Nej,    vi     forstaar     ikke     hinanden.      Alle    vore 
Tanker  ligger  som  i  forskellige  Plan.    Der  er  ingen 
Mulighed    for,    at   vi    kan    mødes   eller   forstaa    hin- 
anden. 

Petra 
Du  er  saa  ukærlig. 

Gunnar 

Nej,  det  er  sandelig  ikke  mig,  der  har  været 
ukærlig.  Hvem  er  det,  der  atter  og  atter  har  strakt 
Haanden  ud  til  Forsoning?     Er  det  maaske  jer? 

Petra 
Det  er  da  ikke  dig. 

GUNNAN 

Du  godeste  Gud,  og  det  har  du  ikke  engang 
begrebet? 

Petra 
Band   ikke    ved    den   Gud,    som    du    slet  ikke 
tror  paa. 

Gunnar 
Hvem  er  det,  der  atter  og  atter  har  mødt  den 
andens  Venlighed  med  Slag  lige  i  Synet? 

Petra 
Det  er  dig,  der  slaar  os. 

Gunnar 
Er    det   mig,    der   træder   paa  jeres  Venlighed, 
tramper  paa  jeres  Hengivenhed? 

Petra 
Ja,  det  er  dig,  der  behandler  os  saa  afskyeligt. 

Gunnar 
Nej,  at  det  kan   siges!      At    du   kan   være   saa 
blind ! 

Petra 
Snart  spotter  du  os,  og  snart  sparker  du  til  os. 

Gunnar 
Du  tror  det  virkelig? 

Petra 
Ja.     Saa    paa    en    Gang    falder   du    paa,    at    vi 
skal  være  lystige  allesammen.    Lige  efter,  at  du  har 
overfuset  os  saadan.     Jeg  synes,  det   er   en  ny  For- 
nærmelse, du  fojer  til. 

Gunnar 
Du   taler   som    en  god    Datter.      Du   begynder, 
hvor  din  Far  slap. 

Petra 
Du  kender  slet   ikke  dig   selv.     Jeg   tror   ikke, 
du  mener  saa  meget  med  din  Hensynsloshed.    Men 
du  forstaar  ikke,  du  ser  ikke  — 

Gunnar 
Den,  der  ikke  kan  forstaa  og  ikke  kan  se,  det 
er  ikke  mig,  men  dig. 

Petra 
Ja,  det  tror  du. 

Gunnar 
Alt   hvad   du    siger,    er    ikke   andet    end    Uret- 
færdigheder og  Misforstaaelser. 

Petra 

Xej   hor  nu,   Gunnar! 

9* 

Gunnar 
Lad  mig  først  forklare  den  sidste  Fornærmelse, 
som  du  kalder  den.  Jeg  følte  det  som  saa  uud- 
holdeligt, at  vi  ikke  kunde  komme  til  at  forstaa 
hinanden.  Og  saa  trængte  jeg  saadan  til  at  mærke, 
at  I  havde  en  Smule  Godhed  for  mig  endnu.  Til 
at  finde  et  nevtralt  Land,  hvor  vi  kunde  mødes 
venligt.  Det  var  min  Fornærmelse  imod  jer,  at  jeg 
tørstede  efter  jeres  Venlighed.  For  den  Forbrydelse 
blev  jeg  overfaldet  paa  det  groveste,  og  ikke  een 
havde  et  mildnende  Ord.     Saadan  behandler  I  mig. 

Petra 
Du   læsser  alting    over  paa  os.     Det   er   meget 
nemt! 

Gunnar 
Har  I  da  ikke  Spor  af  Følelse  af,  hvordan  jeg 
bliver  slaaet  tilbage,  hver  Gang  jeg  nærmer  mig  jer? 

Petra 
Hvad  i  Alverden  har  vi  gjort? 

Gunnar 
Ingenting.    Naar  du  ikke  begriber  det,  saa  har 
I  ingenting  gjort.    Det  er  jo  ikke  noget  at  tale  om, 
at  man  misforstaar  et  Menneske   i  den  Grad,  at  alt 
godt  i  ham  blir  opfattet  som  lutter  Lumpenhed. 

Petra 
Aa,  du  tror  slet  ingen  Fejl  du  har. 

Gunnar 
Jeg    tror   en   Ting.     Og  den  Tro    er   voxet  saa 
stærkt,  saa  den  nærmer  sig  til  Vished. 

Petra 
Hvad  er  det? 

Gunnar 
Det    er,    at    vi   ikke   kan    leve   sammen.      Naar 
Mennesker  ikke  kan    andet  end   pine   og   misforstaa 
hinanden.     Ja,   saa  maa  de  leve  hver  for  sig. 

Petra 
Vi  to  ogsaa? 

Gunnar 
Kan  vi  virkelig  bygge  et  Hjem  sammen.    Naar 
den  gode  Tro  til  den  andens  Karakter    i  den  Grad 
mangler. 

Petra 

Vil  du  bryde  Forlovelsen  ? 

Gunnar 
Kan  du  tænke   dig,    at    den    kan    staa  igennem 
det.    Der  er  jo  ikke  mere  Familieskab  imellem  vore 
Tanker    end    imellem    en    Tyrk    og    en    Hottentot! 

Petra 
Men  du  er  da  bleven  aldeles  forgjort?     Vil  du 
hæve   vor   Forlovelse? 

Gunnar 
Tror  du,    man   kan  grunde    et  Ægteskab,    naar 
man  ikke  kan  leve  i  den  samme  Verden? 

Petra 
Jeg  havde  aldrig  tænkt  mig  Muligheden   af,    at 
du  var  saa  troløs. 

Gunnar 
Du  tør  jo  ikke  engang   gifte   dig   med   en    Fri- 
tænker ? 

Petra 

Jo,  jo.  Jeg  turde  godt  gifte  mig  med  dig. 
Jeg  vilde  haabe  paa,  at  det  gode  maatte  komme 
frem  i  dig  igen.  Jeg  vilde  arbejde  paa  det.  Jeg 
vilde  bede  Gud  hver  Dag  om,  at  du  maatte  om- 
vende dig. 

Gunnar 

Og  det  skulde  jeg  finde  mig  i.  At  du  daglig 
laa  paa  dine  Knæ  og  bad  for  min  Omvendelse. 
Aldrig  møde  andet  end  bekymrede  Blikke.  For- 
nemme det  i  alt,  i  Luften  om  mig,  at  det  var  et 
Sørgehus.  Og  det  var  min  Sjæl,  man  sørgede  for. 
Dens  Salighed  var  jo  forloren.  Og  naar  vi  vilde 
tale  sammen,  saa  aldrig  finde  andet  end  Mistyd- 
ninger af  Ord  og  Følelser.  Det  var  et  rent  Helvede, 
inden  otte  Dage  løb  vi  fra  hinanden. 

Petra 

Jeg  vilde  aldrig  Løbe  fra  min  Pligt. 

Gunnar 
Aa,  vi  vilde    jo  gøre  hinanden  gale.      Men   saa 

er  det  sandelig   bedre    at    gaa    hver    til    sit   og    be- 
vare sin  Forstand. 

Petra 
Du   elsker    mig    ikke    mere!      Ellers   kunde   du 
ikke  — 

Gunnar 
Om  jeg  saa  elskede  dig  til  Raseri,    saa  maatte 
jeg.     Et  Samliv  mellem  os,    saadan    som   vi   er,  det 
er  Vanvid. 

Petra 
Jamen    tilstaa    det    kun,     du     er     bleven     kold 
imod  mig? 

Gunnar 
Aa,  jeg  ved  ikke.     Jeg   er   saa   forpint    og  for- 
plaget — 

Petra 
Det  er  forfærdeligt,  som  du    har  forandret  dig. 
I  Fjor  var  du  sandelig  ikke  kold! 

Gunnar 
Jeg  har  ikke  andet  at  gore  end  at  rejse. 

Petra 
Rejse,   hvorhen? 

Gunnar 
Til  Kobenhavn  —  med  Exprestoget.      Jeg  kan 
lige  naa  det. 

Pi.  I  RA 

Aa,  det  er  den  By,  der  har  fordærvet  dig.    Du 
har  naturligvis  ogsaa  Elskerinder  derinde ! 

Gunnar 
Skammer  du.  dig  ikke? 

Petra 
Det  har  jo   alle   Fritænkere.      Aa,    hvor   jeg  er 
ulykkelig. 

Græder 

Gunnar 

Jeg  kan  ikke  trøste  dig.     Naar   du   engang  ser 

roligere  paa  det,  saa  vil  du  selv  føle,  at  det  kunde 

ikke  være  anderledes.    De,  der  skal  leve  Livet  med 

hinanden,  de  maa  kunne  aande   i  den  samme  Luft. 

Petra 
Kan    du    aldrig    komme    til    at    holde    af    mig 
mere?     Jeg  skal  vente  saa  taalmodig? 

Gunnar 
Vi  staar  hver  paa  sin  Side  af  et  Svælg.     Over 
det  naar  man  ikke. 

Petra 
Men  rejs  i  alt   Fald   ikke   nu?     Ikke   saa  plud- 
selig?    Lad   os    faa  Tid    til   at    tænke   over   det   og 
tale  om  det?     Hører  du,  vent  blot  til  i  Morgen  ? 

Gunnar 
Det  kan  ikke  nytte.      Hvad   der   skal   ske,  det 
sker  alligevel.     Jeg  maa  rejse. 

Petra 

Jamen  vi  kan  ikke  lade  dig  slippe  saadan. 

Gunnar 
Nej,  jeg  ved  godt,  at  I  vil  holde  paa  mig. 
Det  er  da  altid  en  Trøst  at  vide  det.  At  I  ikke 
helt  har  kastet  mig  fra  jer.  Men  jeg  maa  bort 
alligevel.  Jeg  taaler  ikke  mere  dette  haabløse  — 
Det  er  mindre  tungt,  naar  man  er  paa  Afstand. 

Gaar 

Petra 
Aa  Gud! 

Græder  med  Ansigtet  i  sine  Hænder.      Iversen,  Ane,  Morten  kommer  med 
Moller 

Iversen 
Farvel  Møller!     Hils  Konen! 

Møller 

højtideligt 

Tak! 

Tager  bevæget  Afsked  med  Morten  og  Ane 

Iversen 

Lad    ham    nu    bare    gaa.     Maller  gaar.     Iversen  vender  sig 

og  ser  Petra  Hvad  er  her  paa  Færde?     Petra,  hvad  er 
der  i  Vejen? 

Petra 
Aa  — 

Iversen 
Er  der  sket  noget  slemt?     Hvad?     Gunnar? 

Petra 
Han  har  hævet  Forlovelsen! 

Iversen 
Hvad  siger  du !     Har  han  vovet  det !     Den  — 

Ane 
Aa  nej  da,  Muoten,  høer  du?' 

Iversen 
Her  ser  I  Frugterne.     De   er   i   det   hele   taget 
voxet  godt. 

Morten 
Jov,    føest  slippe    han    Vorherre,    aa  saa    slippe 
han  si  Kjærrest.  Aa  jov.  Saa  slipper  han  si  Kjærrest. 

Petra 
Jeg   synes   slet  ikke,    der   er    mere    glædeligt    i 
Verden. 

Iversen 
Nej,  vi  er  bleven  ramt  haardt!    Sandelig!    Men 
Enden  er  ikke  endda.     Enden   er    ikke  endda,  min 
Pige.  Til  Morten  Ja,  nu  synes  det  mig  klart,  hvad  der 
er  jeres  Pligt. 

Morten 

tøvende 

Jov  — 

Iversen 
Her    maa   I    som    kristne   Mennesker    staa    paa 
Menighedens  Side.     Og  det  er  Petras  Side. 

Morten 
Jov,  de  æ  rele  nok.     De  maa  vi. 

Iversen 

Hvad  var   det,    der   reddede  Møller?     Han  var 
inde  paa  det  samme.     Dette  er   jo  virkelig  et  Side- 

stykke  til  Møllers?  Ja  saadan  ser  jeg  paa  det.  At 
bryde  sin  Tro?  Her  gælder  ingen  Personsanseelse. 
Det  er  det  onde,  vi  skal  møde. 

Axe 
Hva  ska  vi  da  gjø? 

Iversen 
Hvad  gjorde  vi  ved  Møller?  Og  hvad  brugte 
Herren  i  Templet?  Svøber!  Svøber!  En  Sjæl,  der 
er  kommen  saa  langt  ud,  raaa  der  rystes  i  med 
voldsom  Haand.  Han  maa  tvinges  i  Knæ.  Ned 
paa  sine  bare  Knæ  skal  han.  Lad  ham  ydmyge 
sig  for  Mennesker,  saa  lærer  han  ogsaa  at  ydmyge 
sig  for  Gud.  Ja,  jeg  ser  ikke  anden  Udvej',  end  at 
I  lukker  jert  Hus  for  ham. 

Morten 
A  ka  ett,  a  ka  ett. 

Ane 
De  æ  wo  Baahn,  Muoten! 

Iversen 
Ja,  det  er  jert  Barn,  og  det  er  Djævelens  Barn. 
Skulde  vi  ikke  gøre,  hvad  vi  kunde,  for  at  det  skal 
blive  et  Guds  Barn? 

Morten 

Jov,  jov. 

Iversen 

Er  noget   Offer    i   det    hele    taget   for    stort  for 
at  naa  det? 

Morten 
Nej. 

Iversen 
Ja,  det  er  nu  min  Erfaring,  at  i  saadanne  Til- 
fælde skal  man  bruge  haarde  Midler.     Tror  Morten 
Høj,  at  der  er  nogen  anden  Redning  for  ham? 

Morten 
Nej,  a  trowr  ett. 

Iversen 
Ja,  saa  er  det  vor  Pligt. 

Morten 
A  ka  ett  sæj  et  te  ham. 

Ane 
Aa  Muoten,  a  æ  da  saa  kiw  aa  de  hæ. 

Morten 
A  ka  ett  lukk  mi  Dahr  faa  mi  Søhn.     Aa  nej, 
a  ka  ett  gjø  de.     Kahænsæ   a   æ    faa   bløh,    men  a 
ka  ett. 

Iversen 
Ja,  saa  glider  han  paa  Skraaplanet.    Og  saa  er 
det  jeres  Skyld. 

Morten 
A  ka  ett!     A  ka  ett! 

Petra 
Der  kommer  han.      Han  rejser  vist  selv. 

Iversen 
Ja  sandelig!     Herren  er  Daarernes  Formynder. 
Nu  ser  I  vel  Guds  Viljer   Vov  at  sætte  jer  imod  den! 

Gunnar 

kommer.     Han  er  rejseklædt,  med  en  Haandkuffert  i  Haanden 

Jeg  ser,  I  ved  Besked.  Ja  jeg  har  intet  at 
sige.  En  Forklaring  nytter  ikke.  I  forstaar  den 
ikke.  —  Jeg  rejser  nu  tilbage  til  København.  Og 
det  varer  maaske  længe,  inden  vi  ses  igen.  Maaske 
aldrig  mere.    stilhed.   Bittert  Der  er  jo    ikke    een,    der 

holder   paa    mig  !    Overvældes  et  Øjeblik,  men  tager  sig  strax  sammen. 

Blødt  Ja,  det  skal  jo  være.  Vi  maa  skilles  —  — 
Aa,  men  tænk  saa  ikke  for  haardt  eller  bittert  paa 
mig.  Til  Iversen    Farvel. 

Iversen 

vender  ham  Ryggen 

Jeg  kan  ikke  række  den  Karl  Haanden. 

Gunnar 
Farvel  Petra! 

Petra 

med  bortvendt  Ansigt 

Gunnar 

blødt 


Farvel ! 

Lev  vel 

Tak! 


Petra 


Gunnar 

Vil  du  heller   ikke    række   mig  Haanden,  Mor? 

Ane 
Jov,  de  maa.  a  da  wal  ha  Lov  te. 

Gunnar 

Tilgiv  mig  al  den  Sorg  jeg  gør  jer. 

Ane 
Aa  Gunnar  1 

Græder 

Gunnar 
Farvel  Far. 

Morten 
Gud    hjælp    dæ,     mi    Dreng.      Gud    hjælp    di 
arme  Sjæl.      Den  æ  ett  paa  gue  Veje.     Nej  den  æ 
ett.     Den  æ  ett  paa  gue  Veje. 

Gunnar 
Farvel  allesammen. 

Gaar 

Petra 

ser  efter  ham 

Han  er  borte! 

Ane 
Dæ  æ  da  illywl  nød  godt  i  ham,  tøkkes  a. 

Iversen 
Ja,    han    kommer   tilbage.     Pas    paa,    hvad  jeg 
siger,  han  kommer  tilbage  igen. 

Petra 
Tror  du,  Far?     Rigtig  tilbage? 

Iversen 
Ja,    rigtig    tilbage.      Til  Vorherre    og    os    alle- 
sammen.    Han    kommer    ligesom    Møller.      Han    er 
slet  ikke  saa  langt  borte.    Han  kommer  tilbage  igen. 

Morten 
Ja,  Gud  giw.     De  wa  den  støest  Glæe,    om  vi 
sku  opløw  de. 

Ane 
Ja  Muoten,  de  wa  den  støest  Glæe  — 

Iversen 
Ja,    han    kommer    tilbage   igen.     Han   kommer 
tilbage. 

> Dannebrog ■«:  »Stykkets  Personer  lever,  deres  Tale  er 
fortræffelig  gjengivet,  det  hele  falder  saa  velgjørende  jævnt 
og  naturligt,  Alvoren  kommer  paa  ægte  Hostrupsk  Maade 
saa  stille  frem  under  Lunet  og  Satiren. 

Hr.  Helge  Hostrup  har  utvivlsomt  Anlæg  for  Scenen. 
Baade  hans  »Storm  i  et  Glas  Vand«  og  det  nye  Skuespil 
her  lover  godt.  Den  Dag,  han  finder  et  lykkeligt  Stof  og 
lærer  at  bygge  en  Komedie,  vil  han  have  naaet  Maalet. 
I  Karaktertegning  og  i  Dialog  er  han  allerede  af  ubestride- 
lig Dygtighed. 

Skulde  intet  af  vore  Theatre  turde  binde  an  med  »Paa 
Akkord -z,  ville  vi  opfordre  Læseverdenen  til  at  tilegne  sig 
det  ejendommelige  og  interessante  Skuespil.« 

